open-index/open-wikipedia-markdown huggingface dataset:
八珍

**八珍**，嘢食八種，又或食材八種，珍貴出名。個名出自周禮，而禮記列出內容。後世各自聯想，各有唔同八款。有啲所謂珍，亦即野味，好少見動物品種，今下禁絕，就唔再用來做菜。

## 記載

### 出處
周禮天官，有寫珍用八物。寫喺膳夫後面。

同篇有八珍。寫喺食醫後面。

具體有乜珍用八物，有乜八珍，並無寫出來。

禮記並無提到八珍。然而內則一篇，講養老，有八種煮食法，後人認為講八珍。記載有八項，淳熬、淳毋、炮、搗珍、漬、為熬、糝同埋肝菺。

* 淳熬。煎醢、加于陸稻上、沃之以膏曰淳熬。
* 淳毋。煎醢、加于黍食上、沃之以膏曰淳毋。
* 炮。取豚若將、刲之刳之、實棗於其腹中、編萑以苴之、涂之以謹涂、炮之、涂皆乾、擘之、濯手以摩之、去其皽、為稻粉糔溲之以為酏、以付豚煎諸膏、膏必滅之、鉅鑊湯以小鼎薌脯於其中、使其湯毋滅鼎、三日三夜毋絕火、而後調之以醯醢。
* 搗珍。取牛羊麋鹿麇之肉必脄、每物與牛若一捶、反側之、去其餌、熟出之、去其餌、柔其肉。
* 漬。取牛肉必新殺者、薄切之、必絕其理。湛諸美酒、期朝而食之以醢若醯醷。
* 為熬。捶之、去其皽、編萑布牛肉焉、屑桂與薑以灑諸上而鹽之、乾而食之。施羊亦如之、施麋、施鹿、施麇皆如牛羊。欲濡肉則釋而煎之以醢、欲乾肉則捶而食之。
* 糝。取牛羊豕之肉、三如一小切之、與稻米。稻米二肉一、合以為餌煎之。
* 肝菺。取狽肝一、幪之、以其菺濡炙之、舉焦、其菺不蓼。取稻米舉糔溲之、小切狼臅膏、以與稻米為酏。

後世有訛變，變成淳熬、淳母、炮豚、炮羊、搗珍、漬珍、熬珍同肝膋。有人認食品，有人認為煮法。後人推斷又變成咁。

* 淳熬。肉醬肉油淋飯。
* 淳母。肉醬同肉油淋黄米飯。
* 炮豚。煨烤炸炖乳猪。
* 炮羊。煨烤炸炖羔羊。
* 搗珍。燒牛羊鹿裏脊肉。
* 漬珍。酒糖沾生牛羊肉。
* 熬珍。類似五香牛肉乾。
* 肝膋。烤網油包狗肝。

另有話珍用八物講牛、羊、麋、鹿、馬、豕、狗、狼。豕即豬。

大清陳謹寫羣經質，有則話有旗人試作，賓客唔能入口。八珍唔一定好似內則咁寫。

### 後世
大元陶宗儀輟耕錄卷九記**迤北八珍**，醍醐、麆沆、野駝蹄、鹿唇、駝乳麋、天鵞炙、紫玉漿、玄玉漿。玄玉漿即馬姝子。後人推斷咁樣。

* 醍醐。精製奶酪
* 麆沆。有人認為馬奶酒，有人認為獐
* 野駝蹄
* 鹿唇
* 駝乳麋。駝奶粥
* 天鵝炙。烤天鵞
* 紫玉漿。可能紫羊奶
* 玄玉漿。馬奶

大明張九韶羣書拾唾卷十動植食物記**八珍**同**後世八珍**。佢寫**後世八珍**龍肝凰髓、兔胎、鯉尾、鴞炙、猩唇、熊掌、酥、酪。加注羊胎為之。

大清陳元龍格致鏡原，話後人改到好侈，同羣書拾唾一比，有訛變，變成龍肝、鳳髓、豹胎、鯉尾、鶚炙、腥唇、熊掌、酥酪蟬。龍肝鳳髓拆開兩個。原本酥同酪，變咗酥酪蟬。兔胎變豹胎。又或者標點有錯。若果龍肝鳳髓唔拆開，酥酪同蟬亦可。不過點都原本記載唔同。

後人再據呢個附會，有以下斷估。

* 龍肝。娃娃魚肝、穿山甲肝、蛇肝、白馬肝
* 鳳髓。錦雞腦髓
* 豹胎
* 鯉尾。並非鯉魚尾，鯉魚尾唔特別，唔稀有珍貴，無特殊味道。或穿山甲尾，古時穿山甲叫鯪鯉
* 鴞炙。烤貓頭鷹
* 猩唇。麋鹿面肉曬乾
* 熊掌
* 酥酪蟬。高級酥酪。大明李日華六研齋筆記話「乃今之抱螺酥也。其形與螺形不肖、而酷似蟬腹」。

呢度大明李日華六研齋筆記，話漢時八珍有猩唇、豹胎、酥酪蟬。酥酪蟬原本抱螺酥。

## 網上流傳
八珍古名好聽而成為菜色，好多人會用，有無數八珍。

中國網上講八珍，有好多輾轉抄寫，文字大同小異，唔知準確來源，無法判斷根據。所以祇供參攷。

寫大清有**參翅八珍**、**山水八珍**。山水八珍又分**山八珍**同**水八珍**。滿漢全席有**四八珍**，分四部，**山八珍**、**海八珍**、**禽八珍**、**草八珍**。南貨又有**海味八珍**同**動物八珍**。**鶴雲氏八珍**，出自鶴雲本食品佳味備覽八珍單。

寫民國有北京上中下八珍，煙臺上中下八珍。

## 其他
香港有八珍炒麪。醫藥有八珍、八珍湯、八珍散。

## 攷

類:食品
熊掌

**熊掌**，舊時珍貴食材，甚至補品。熊掌亦寫**熊蹯**。現今熊大為減少，受保護，唔畀食。至出名孟子嗰句魚與熊掌，至少周時已成為名菜。大清列做八珍之一。一般話周八珍，查實後人改寫，原本無。

傳統上指亞洲黑熊同棕熊。楚國已經有記載，可見周嗰陣，華中有熊。大清就東北白頭山，尤其吉林東部。左前掌至頂級。

## 煮法
煮要做十日，功夫好多。首先，用暖水洗，再用滾水浸。再三日三夜用流水浸到表皮甩。之後用酒醋蒸五日五夜。等到無臭軟晒就去骨。再薄切。跟住就燜，用埋雞汁、酒醋薑蒜，幾個鐘後，加鹽落調味，咁就煮好。

## 記載
熊掌記載好古老，史上亦有佢意義。

### 楚王
春秋時，楚成王熊惲，想立王子熊職，廢王子熊商臣。商臣同潘崇作反，圍王。王臨死都想食熊掌，唔畀，王就吊頸死。故仔記喺左傳。

春秋左傳，文公元年。

漢史記楚世家都有同樣記載。

王充衡論死僞都有提。

大明大清經三人編改，寫成小說東周列國志，加鹽加醋，潘講崇怕王借等熊掌班救兵，就話熊掌難熟，要王自殺。

### 其他
戰國時，孟子同告子講，熊掌先過魚，用來比喻義先過生。孟子告子章句十。

漢牧乘有賦叫七發，講個故仔，吳客點引導楚太子，遠離貪慾享樂，改學聖人辯士之言。當中有一則講食講熊掌。

徐幹七喻，由隋北堂書鈔錄入卷一百四十二酒食部。

王粲七釋，由隋北堂書鈔錄入卷一百四十二酒食部。

孔煒七引，由隋北堂書鈔錄入卷一百四十二酒食部。

三國曹植又有名都篇，講有錢子弟生活，就提及炙熊掌。

另一篇樂府，由隋北堂書鈔錄入卷一百四十二酒食部。

傳巽七誨，由隋北堂書鈔錄入卷一百四十二酒食部。

西晉張協七命，由文選錄入卷三十五。

傅玄七謨，由隋北堂書鈔錄入卷一百四十二酒食部。

大宋陸佃埤雅卷三釋獸講熊，話佢美味喺熊掌。

陸游有詩東窗偶書兩首，第二首詩有提熊掌，借孟子魚與熊掌典故。

大明張九韶羣書拾唾卷十動植食物記八珍，講到熊掌。

大清趙翼寫食田雞戲作一詩之中，講到熊掌。

陳元龍格致鏡原一書都有提，講八珍時話後人改到好侈，改成熊掌。

## 現今
近年要入手食用熊掌好難，點煮法都失傳。之不過，偷獵走私仍然好嚴重。

## 攷
紹興話

**紹興話**係紹興人講嘅話，係吳語嘅一種方言，屬於太湖片區臨紹小片。

## 參考
無錫話

**無錫話**，又叫做**無錫腔**（無錫話：**無錫言語**／**無錫閒話** （）或者**無錫話** （無錫話發音：[vu˨˨˧ siɪʔ˦ ɦu˨]））係中國江蘇省無錫市嘅話，屬於吳語太湖片蘇滬嘉小片。哩種話同蘇州話、上海話好似，亦有常州話啲特點。

狹義上，無錫話淨係指無錫市區度嘅話；而廣義上，成個舊時無錫縣啲話都算做無錫話。 無錫話從各個方面都表現出過渡性質，東部嘅方言接近蘇州，西部嘅方言接近常州。

## 聲韻調
### 聲母
下便個表列出嘅係無錫話啲聲母，同時有普通話對應聲母作為對照。由於無錫話有文白異讀嘅情況，有啲字會加腳注以表明係文讀文定白讀白。

### 韻母
下便個表列出嘅係無錫話啲韻母。

### 聲調
無錫話同其他嘅吳語方言一樣，有複雜嘅廣式連讀變調系統，聲調可以分為兩種：「單字調」同「連續調」。單字調係單個漢字喺無錫話當中嘅讀法；而連續調係喺實際講嘢當中出現嘅調，劃分嘅單位係一個語流而唔係單字，比如話一個單詞或者一個詞組短語。

#### 單字調
根據《現代吳語的研究》當中嘅抽樣調查，無錫話嘅聲調一共有八個（平上去入四聲各因聲母清濁分為陰陽）。

#### 連續調
連續變調嘅規律至今仍然眾說紛紜。趙元任喺《現代吳語的研究》當中曾經指出無錫話連續變調嘅一個特點：陰平字單讀時唔專門分別，兩字相連上字係陰平時（香山，標標），兩字嘅全調類似一個上聲字，亦就成平時講嘅「無錫腔」。

## 詞彙
無錫話嘅詞彙基本上同周圍嘅其他吳語方言相同。以下幾個表列出無錫話嘅一啲詞。
### 人稱代詞

### 常見詞彙

## 有無錫話登場嘅作品
### 小說
* 圍城
* 雷雨
### 電視劇
* 武林外傳 - 第三回第十三分零二秒，對住佟掌櫃催魚香肉絲嗰個顧客所講嘅就係無錫話。

### 其它
從20世紀尾開始，方言節目喺中國好多地方電視台異軍突起，無錫電視台都陸續推出咗用無錫話主持嘅電視節目。例如：
*《洋蔥頭講勁頭》
*《阿福聊齋》
*《扯扯老空》

## 參考

## 外部連接
* 吳語協會
* 吳語學堂
吉隆坡獨立廣場

**獨立廣場**（）喺馬來西亞吉隆坡蘇丹阿都沙末大廈對面，廣場面積大約8.2公傾。

佢原名係**雪蘭莪俱樂部草場**（Selangor Club Padang），係板球場地。

1957年8月30號午夜，馬來西亞結束英國殖民地統治，英國國旗喺呢度降下，馬來西亞國旗首次升起。廣場南端有一個95米高嘅旗杆，係世界上最高嘅旗杆之一。之後，每年8月31號馬來西亞國慶日遊行喺呢度舉行。
溫州話

（温州話；温州話羅馬字：Iu Chiu ho；國際音標：[ʔy33-1 tɕiɤu33-11 ɦo11-53]），又或者、（温州話羅馬字：Tong Au）、（温州話羅馬字：Au Nyü），係温州人講嘅話，係屬於吳語嘅方言，不過講其他吳語方言嘅人都聽唔明。
上海本地話

**上海本地話**係上海郊區啲人講嘅話，係吳語嘅一種方言，屬於漢藏語系漢語族。

## 參考
易搵度捷思法

**易搵度思法**（），又可以叫**易諗度捷思法**或者**可得度捷思法**，係思考捷徑嘅一種，講緊人類喺思考嗰陣，往往都淨係靠自己即時諗得到嘅例子嚟做判斷，好多時都會因而喺思考上出現偏誤——呢種現象個名，就係指「基於**易搵程度**嚟諗嘢嘅**思**考**捷**徑」噉嘅意思。响廿一世紀初，易搵度捷思法吸引咗唔少心理學同經濟學方面嘅學者研究，當中「易搵度捷思法會點樣左右人對風險嘅判斷」呢條問題零舍多人關注。

## 概念基礎

易搵度捷思法係一種捷思法（heuristics）。捷思法係一類「思考捷徑」，定義上呢啲思考捷徑唔能夠 100% 準確噉引導人得到真確嘅資訊，但係就「喺好多情況下都啱用」而且能夠幫思考者慳好多時間精神。

依家想像有一位管理者，叫佢做「劉經理」，劉經理手下有兩位員工——阿明同阿偉，劉經理要做決策，將升職嘅機會交畀阿明或者阿偉，客觀記錄顯示阿明同阿偉嘅整體表現一樣咁好，但劉經理諗返起兩人嘅表現，以近排發生過嘅事（容易回想起嘅事）作準，而阿明近呢幾日嘅表現係好過阿偉，最後劉經理選擇咗升阿明唔升阿偉。喺呢個情況當中，劉經理做決策嘅時候不自覺噉偏重「容易諗到嘅資訊」而喺決策上出咗少少偏差。呢種情況就係易搵度捷思法嘅一個例子。

一般認為，易搵度捷思法並唔係一種對決策有利嘅思考方式：呢種思考法，令到人過於側重某啲資訊——呢啲資訊可能係最近發生嘅嘢，或者係因為某啲緣故令人特別印象深刻，而呢啲資訊唔一定係最有代表力嘅，例如一位員工最近嗰一個星期嘅表現，唔一定代表到晒佢嘅整體表現。所以偏重一啲「唔一定係最有用」嘅資訊，就可能會扭曲一個人嘅決策。

## 成因機制

心理學同認知科學方面嘅研究者有著力研究「點解人類會有易搵度捷思法噉嘅諗嘢傾向？」呢條問題。呢方面嘅研究好多時都係集中討論記憶功能所扮演嘅角色，主張人類係回想返打前見過嘅例子嗰陣出咗某啲偏差。

情緒記憶被指係易搵度捷思法嘅主因之一。廿世紀嘅認知心理學已經確立咗一點：情緒能夠令到記憶更加深刻；同一般嘅事件比起嚟，人零舍容易記起令佢哋產生強烈情緒嘅事件，呢種現象就係所謂嘅記憶提升效應。而家想像一個人要喺腦入便評估坐飛機遇到空難嘅機率有幾高，佢喺腦海入便摷返啲記憶，發覺自己好易諗返起「見到電視喺度講空難」嘅回憶，因而就覺得遇上空難嘅機率好高；不過，佢之所以會咁易諗返起空難記憶，並唔係因為呢啲記憶真係出現得特別頻密，而係因為空難記憶雖然出現得唔密，但會引起強烈嘅恐懼，所以特別易諗返起；相比之下，「見到電視報撞車」就成日都發生，頻密到佢啲感覺麻木晒 ——但係根據廿一世紀初嘅統計數字，搭車遇意外身亡嘅機率，明顯大過搭飛機遇意外身亡嘅。喺呢一種情況下，諗嘢嘅人因為記憶提升效應而喺回想過去嗰陣出咗偏誤，進而喺判斷風險嗰陣跟住出埋錯。

## 風險判斷

風險判斷顧名思義就係指緊人類判斷「呢件事會發生嘅風險有幾高」嘅過程。人類對風險嘅判斷，深受易搵度捷思法影響。例如實證研究表示，人類做「係咪要食煙」嘅決策嗰時，會或多或少噉憑住「有幾常聽到有人死於肺癌」嘅記憶嚟作出「我有幾大機會患上肺癌」嘅風險判斷——呢個過程明顯能夠受易搵度捷思法左右。

亦有實證研究試過分析人類點樣評估自己受天災影響嘅風險，發現親友曾經經歷過水浸等災害嘅人，比較傾向覺得自己大機會受到天災影響。呢種噉嘅風險判斷，仲可以影響人類對「氣候變化帶嚟嘅轉變，有幾大機會會影響到我」嘅判斷，影響埋啲人傾向會支持咩政策。

## 睇埋
*一型過程
*確認偏誤
*抽樣
*廣告

## 引述

## 註釋

## 參考

*McAlaney, J., & Benson, V. (2020). Cybersecurity as a social phenomenon. In *Cyber influence and cognitive threats* (pp. 1-8). Academic Press，呢篇文講緊電腦保安方面嘅工作可以點樣運用社會科學知識，當中有提到易搵度捷思法，主張人類可能會因為「電腦病毒入侵電腦系統」呢樣嘢唔容易喺腦入便想像，而過度低估呢啲嘢發生嘅風險。
*Nazlan, N. H., Tanford, S., & Montgomery, R. (2018). The effect of availability heuristics in online consumer reviews. *Journal of Consumer Behaviour*, 17(5), 449-460.
*Schwarz, Norbert; Bless, Herbert; Strack, Fritz; Klumpp, Gisela; Rittenauer-Schatka, Helga; Simons, Annette (1991). "Ease of retrieval as information: Another look at the availability heuristic". *Journal of Personality and Social Psychology*. 61 (2): 195-202，呢場心理實驗提供咗證據，指易搵度捷思法係源自「記憶有幾易回想返起」多過「諗得返起幾多噉樣噉樣嘅記憶」。

## 外拎
* 易搵度捷思法，DecisionLab（**決策實驗室**）
* 可得性偏誤是什麼意思？例子？大腦其實愛偷懶，投資獵手

類:認知
芬教堂街站

**芬教堂街站**（）又叫**倫敦芬教堂街站**（），係英國英格蘭大倫敦倫敦市一個鐵路總站，其站名源自於附近嘅主要街道（）。本站坐立喺，服務往、、、、等東倫敦同雅息士郡南部地方嘅乘客。目前，車站本身同所有列車服務皆由C2c管理同營運。
八珍 (搞清楚)

**八珍**，唐字，指：
*八珍，八種嘢食，原本出自周禮。
*八珍醬園
*八珍 (藥)
*八珍湯
*八珍散
*八珍果
*八珍炒麪
*八珍柿
天才寶寶大進擊

**天才寶寶大進擊**係一隻由熊貓軟體開發嘅益智類遊戲猜謎電腦遊戲，內容主要係回答一啲機智問題，亦有一啲動作方面嘅的小遊戲，結合埋大富翁遊戲嘅形態來進行。玩家要由台灣、日本、新加坡、法國，一路去到攞到世界冠軍。

## 參考來源
劉與量

**劉與量**，香港親中派人士，祖籍福建泉州，永豐集團控股主席。全國政協委員。

## 部分公職
*中國和平統一促進會香港總會常務副會長
*兩岸和平發展聯合總會第四屆顧問、第五屆榮譽顧問
*港區全國政協委員
*香港泉州社團聯合會永遠榮譽會長
*香港福建社團聯會常務副秘書長
*香港泉州同鄉會永遠名譽會長
*福建省港區政協委員聯誼會第二屆理事

## 政治立場
佢政治立場係親中派，反對港獨，曾經支持排除民主派人士嘅所謂愛國者治港。亦有份支持北京未經諮詢或香港人同意，強行訂立嘅《港版國安法》。

2016年初，因為政府小販政策問題，旺角引發魚蛋革命，佢曾經喺之後參與聯署聲明，譴責暴亂。

2019年5月，香港陷入逃犯條例爭議並爆發爭取民主同捍衛法治嘅香港反送中運動，喺坊間唔少聲音要求暫緩修例嘅情況下，佢仍然參與聯署要求支持政府6月12日修訂《逃犯條例》，直上立法會大會審議通過修例，最終喺6月9日同6月12日，香港爆發大型衝突，甚至造成人命傷亡。

## 參考
中產返貧

**中產返貧**係指中產階層嘅人，因為經濟下行，經濟活動減慢，佢哋從事嘅專業同技術工種嘅需求放緩，令到佢哋陷入失業危機，加上經濟下行亦都令到佢哋嘅投資失利，甚至變成負資產，喺收入同投資兩邊都唔掂嘅處境之下，佢哋跌出咗原本嘅中產階層，被迫去打啲低收入嘅工，甚至要去攞綜援。

## 中產階層

中產階層係指現代社會嗰度，經濟相對獨立，收入相對穩定嘅一個社會階層，喺香港又叫做「夾心階層」，喺中國又叫做「小康階級」。中產階層嘅範圍好闊，通常嘅定義係一個國家裏面，唔包括最低層嘅20%， 同埋最高層嘅20%，嘅中間階層嘅人。佢哋通常喺專業人士（例如：教師、工程師等）、中小企業嘅老細、經驗豐富嘅藍領（例如：工頭、技術員、熟練技術工人等）或者係經驗豐富嘅白領（例如：銀行之類服務業嘅客戶經理、資深銷售員、資深文員等）。

## 中產返貧嘅原因
根據香港經濟日報嘅綜合分析，中國「中產返貧」嘅10個原因係：

# 經濟下行。
# 房地產危機。
# 未及時適應市場變化。
# 依賴單一收入來源。
# 過度消費。
# 高風險債務。
# 缺乏財務規劃。
# 沒有保險和養老金計劃。
# 盲目跟風投資。
# 投資單一。

呢啲原因基本上可以分成：外部因素（經濟環境嘅惡化）、個人因素（自己嘅理財策略錯誤）兩大方面，呢啲因素可能發生喺任何國家嘅中產階層。

## 應對方法
避免中產返貧嘅應對方法，基本上可以分為政府同個人兩個方面。

### 政府方面
當經濟唔好嘅時候，中央銀行可以透過三種方法去刺激經濟，從以令到中產唔會「返貧」：

* 中央銀行可以透過降低利率，嚟降低借貸成本，同埋減少儲蓄傾向（propensity to save）。降低借貸成本可以鼓勵投資、而減少儲蓄傾向可以刺激消費。
* 如果利率已經好低，再降低利率已經無可能，中央銀行亦都可以用量化寬鬆（Quantitative Easing）嘅貨幣政策，透過買政府債券或者係其他金融資產嚟刺激經濟活動。2007年‍–‍2008年全球金融危機嘅時候，英國同埋美國政府都曾經用過量化寬鬆嘅方法去將經濟帶返去正常嘅軌道。
* 中央銀行亦都可以用降低存款準備金比率（Required Reserve Ratio）嘅方法，減少對銀行保留準備金嘅百分比要求，增加銀行可以發放貸款嘅數量，從而創造躲啲貨幣供應量。

除咗上面講嘅貨幣政策，政府亦都可以用財政政策去刺激經濟，令到中產唔會「返貧」。同貨幣政策唔同，財政政策嘅目的唔係鼓勵（或限制）企業嘅投資支出，或者個人嘅消費支出，而係針對經濟總量嚟做調節嘅政策，呢啲政策包括：

* 增加總需求：如果經濟下行嘅原因係商業活動唔夠多，咁樣增加政府支出就可以增加總需求，從而增加整體嘅經濟活動嘅水平。根據凱恩斯嘅宏觀經濟學理論，生產同就業嘅水平，係由總需求嘅水平決定。總需求係整個經濟系統裏面，對商品同服務嘅需求總量，所以如果經濟下行係因為需求引起，咁增加需求就會係最簡單而直接嘅方法。如果私人消費增加唔到，咁政府嘅消費（例如增加基建開支、社會福利等）可能係最容易嘅方法，如果政府嘅支出增加，而所有其他支出組成部分都保持唔變，咁整體需求就會增加。
* 增加轉移支付（transfer payments）：政府除咗可以直接增加支出之外，政府亦都可以直接俾錢市民，例如歐洲、英國、美國、日本等國家喺2020至2022年間嘅直升機灑錢（helicopter money）或者增加綜援金額等，增加市民嘅可支配收入（disposable income），從而增加市民嘅消費額，令到整體需求增加。
* 減個人稅（personal tax reduction 或者 individual tax reduction）：政府減少個人課稅額（例如降低薪俸稅、消費稅等），亦都可以增加市民嘅可支配收入（disposable income），令到消費需求增加，從而令到整體需求增加
* 減商業稅（business tax reduction）：政府減少商業課稅額（例如營業執照開支、利得稅等）會降低營商成本，從而增加整體需求，增加就業機會。

呢啲財政政策都可以增加整體需求，整體產出就會增加，經濟就會回覆正常，中產嘅就業機會增加，就唔會「返貧」。

### 個人方面
長遠嚟講，因為有通貨膨脹，經濟周期都係向上嘅，所以手上嘅現金會越來越唔值錢。為咗減少受到現金貶值嘅影響，適當嘅投資變得好重要。但係投資係有風險嘅，如果能夠低買高賣，咁就會「財息兼收」，既可以賺到資產買賣嘅升值差價，又可以賺到資產所產生嘅利潤。不過如果投資嘅過程當中，資產價格因為經濟下行嘅原因而急挫，手上高價買入嘅資產可能被迫低價出售，變成高買低賣，咁就會損失慘重，甚至高價買嘅資產變成「負資產」，需要抬錢賣貨。由此可見，財務規劃好重要，投資者唔應該借入高風險債務，然後盲目跟風投資，更需要睇實個市，及時對市場嘅變化作出反應。

## 參考
第42屆香港電影金像獎

**第42屆香港電影金像獎**係表揚2023年度表現傑出嘅香港電影而頒嘅獎，喺2024年4月14號喺香港文化中心大劇院搞。

## 電視直播同相關節目

## 拎
*第42屆香港電影金像獎提名及得獎名單

類:2024年電影獎
類:香港2024年
王邦宜

**王邦宜**，香港親中派人士。
## 部分公職
*中國和平統一促進會香港總會常務副會長
## 參考
王文亮

**王文亮**，香港親中派人士。中裕燃氣控股有限公司主席。

## 部分公職
*中國和平統一促進會香港總會常務副會長

## 政治立場
佢係香港親中派成員。

佢亦有參與咗統促會香港總會嘅一啲訪京團活動。

## 參考
閻偉寧

**閻偉寧**，香港親中派人士。寰亞匯睿主席。

## 部分公職
*中國和平統一促進會香港總會常務副會長
*兩岸和平發展聯合總會第四屆常務副理事長、第五屆副會長，永遠榮譽主席
*灣仔區分區委員會(灣仔西)委員
## 參考
薛驚理

**薛驚理**（）係香港親中派人士，祖籍陝西扶風縣，香港南邦集團（控股）有限公司董事局主席、寧波康賽妮集團董事長及總裁、香港海僑國際有限公司董事長。

## 早年經歷
喺一啲專訪入面，佢睇到自己細個喺貧苦家庭長大曾經考到公務員，但因為個人因素，轉而去工廠工作，之後創造咗自己嘅羊绒事業。

## 學歷

* 1995年：寶雞文理學院國際貿易專業畢業
* 2025年：東華大學管理博士學位畢業

## 部分公職
*中國和平統一促進會香港總會常務副會長
*中國僑商聯合會常務副會長
*陝西僑商會聯合會會長
*浙江省僑商會副會長
*寧波市僑商會會長
*寧波市政協第十四屆港澳委員
*香港陝西青年會會長

## 部分榮譽

* 寧波市榮譽市民

## 參考
楊德斌

**楊德斌**係香港前資訊科技總監。

## 部分公職
*第十四届全國人大代表 
*香港政府特首專家組專家  
*香港政府數字化經濟發展委員會委員 (跨境數據協作工作小組召集人)   
*大灣區國際信息科技協會會長        
*大數據治理公會創會主席 
*清華經管大灣區數字經濟研究中心專家顧問  
*中國數字經濟百人會專家委員會專家   
*團結香港基金顧問   
*數睿科技（國際）有限公司創始人及行政總裁  
*第七届深圳市政協委員        
## 參考
何志明

**何志明**，香港親中派人士。

曾經參與由「國際公益法律服務協會」舉辦嘅第一屆「國安教育認證導師資格課程」幫助推廣北京未經諮詢或香港人同意，強行訂立嘅《港版國安法》。

## 部分公職
*中國和平統一促進會香港總會會務顧問
## 參考
陳雋鶱

**陳雋鶱**，香港親中派政治人，PA House Asia Ltd. 創辦人兼執行董事，被傳媒喻為「鋼琴王子」。

## 部分公職
* 香港青年新創見副會長
* 香港藝術發展局審批員(音樂)
* 2023 - 2025 年度地區青年發展及公民教育委員會(油尖旺)委員
* 香港青島總會理事
* 全球華人基金會董事
## 參考來源
劉永剛

**劉永剛**，香港親中派政治人。百興隆有限公司董事總經理。

## 部分公職
* 香港青年新創見副會長
* 油尖旺區分區委員會（油尖旺西）委員
* 吉林省長春市政協(海外特邀)
* 香港政協青年聯會副主任
* 香港中小型企業總商會第十六屆(2025-2026)政策事務委員主席

## 參考來源
嚴維杰

**嚴維杰**，香港親中派政治人，土木岩土工程師專業背景。杰誠工程顧問有限公司董事總經理。

## 部分公職
* 香港青年新創見副會長
* 香港工程師學會前執行委員
* 香港專業及資深行政人員協會會員
* 兩岸青年創新交流中心執行委員
## 參考來源
張秀楓

**張秀楓**，香港親中派政治人。

## 部分商界職務

* 夢想沙龍集團行政總裁助理
* 天使 ( 英國 ) 升學中心策劃顧問
* 墨演製作市場總監

## 部分公職
* 香港青年新創見副會長/第二屆專業委員會慈善事務委員會副主任/會員聯誼委員會副主任
* 香港順德人聯會第一屆會董
## 參考來源
林添茂

**林添茂**，台灣台南出生嘅香港親中派商人，泰山企業貿易公司董事總經理。被視為早期來港、在本地商界最成功的台灣人之一。

佢1966年喺台北工專畢業，1968年前往香港發展，開頭喺紗廠工作，去到1976年成立咗泰山企業貿易公司。

自港澳台灣同鄉會成立以來，佢一直擔任理事、監事等職位，並且係第八屆會長。

## 家庭
佢孫女係香港無綫電視歌唱比賽節目《聲夢傳奇2》參賽者林爾琪，係歌唱女高音，曾經獲得一啲獎項。

## 其他公職
*港澳台灣慈善基金會創會主席，第四屆總理
*廣州市台灣同胞聯誼會名譽顧問
*「愛心獎」創辦人
*國際華商協進會第18屆榮譽會長
## 政治參與
佢係港澳台灣同鄉會主要成員，1999年曾經參與港澳台灣同鄉會訪問團，獲連戰副總統接見。
## 參考
耶穌受難

**耶穌受難**（，源自，paschein，字面意義為「承受苦難」，指耶稣被處死前嘅最後一段日子，耶稣嚟到耶路撒冷，同十二門徒進行最後嘅晚餐，最終因為被猶大出賣而被逮捕，走上苦路，被釘死喺十字架上。耶穌喺死前所承受嘅各種痛苦，成為基督教神學嘅中心教義之一，以聖週嚟紀念耶穌受難。

## 睇埋
*耶穌受難節
巴拉巴

**巴拉巴**（天主教譯：**巴辣巴**）係《新約聖經》記載嘅一名強盜，可能其實只係一個普通罪犯。彼拉多想釋放耶穌，就畀猶太人喺耶穌同巴拉巴兩個之中揀一個釋放。大家因為受到祭司嘅壓力而揀咗釋放巴拉巴，要求將耶穌釘十字架。彼拉多雖然認定耶穌無罪，仍判耶穌死刑，而將巴拉巴釋放。呢件事件喺四卷福音書中都有記載。

## 參考
圭田 (算)

**圭田**，三角形田，尤其等邊三角形。至早見喺九章算術，講田面積計法。睇形，取名圭。喺唔同變化之中，亦簡稱**圭**。

由於計算實用，喺算書入好常見。甚至傳到日本。

## 九章算術
圭田寫喺卷一方田入便。有兩題。廣即闊即橫。從字即縰字，解做打直。

解法

## 參考資料
西烏克蘭

**西烏克蘭**係烏克蘭西部地區，並未有一個統一嘅定義，但多數都會包括切爾諾夫策州、伊萬諾-弗蘭科夫斯克州、利維夫州、特諾表州、外喀爾巴阡州等等。
烏克蘭 (搞清楚)

**[[烏克蘭]]**多數指現今東歐一國。歷史上其他叫「烏克蘭」嘅政權包括：
*烏克蘭蘇維埃社會主義共和國（1919年—1991年）
*‎烏克蘭人民共和國（1917年—1919年）
*烏克蘭蘇維埃人民共和國（1917年—1918年）
*烏克蘭國（1918年）
*烏克蘭蘇維埃共和國（1918年）
京都塔

**京都塔**，塔一座，喺日本京都，現代石屎建築，圓筒形，似燈塔，至高一百卅一米。確切啲京都府京都市下京區。原本京都中央郵便局所在地，搬走後就決變成觀光勝地，京都驛代表，因而起咗塔，交畀山田守設計，結構就交畀棚橋諒。

一九六四年起好，頂部設有瞭望臺，可以一覽京都。頂頭紅白，有法律規定，皆因佢高，畀飛機為意。

塔內便有種種舖頭。下面主要有京都塔酒店。關西遊客中心亦設喺處。底下有大浴場。

要起塔都好有爭議。一來當時有唔成文規定，話唔能高過東寺座塔。二來咁大現代屋宇，同京都傳統面貌夾唔夾。呢啲爭議變成京都市景觀條例，限制起大型屋宇。

## 攷
蘇順敏

**蘇順敏**（，），藝名**A-So**，係香港女藝人，地產經紀人，《Good Night Show 廣告女皇》嘅參賽者，亦係現有HOY TV娛樂新聞主持人。

## 簡歷
蘇順敏喺香港大。佢2018年憑住參與ViuTV搞嘅真人騷選秀《Good Night Show 廣告女皇》而出名，之後一度退出幕前做地產經紀，2023年中復出加盟HOY TV做娛樂新聞主播。

## 演出
### 電視節目（ViuTV）
*2017年：《譚校長·談欣賞》第9集嘉賓
*2018年：《Good Night Show 廣告女皇》參賽者

### 電視節目（HOY TV）
*2023年開始：《娛樂頭條E-news Headline》娛樂新聞主播

### 電視節目（港台電視）
*2016年：《我係乜乜乜》第4集嘉賓

## 出面網頁
*
*蘇順敏嘅YouTube頁
王詠嘉

**王詠嘉**（**Vika Wang**，又名**Victoria Wang**）係烏克蘭裔香港女藝人，自細喺香港成長，亦喺日本住過一段時間，識講粵語、英語、日語同俄語。佢屋企人喺香港開烏克蘭菜餐廳。

## 演出
### 電視節目（ViuTV）
*2016-2023年：《快樂童盟》主持
*2017-2018年：《鬼鬼地·煮乜簋》主持
*2019-2020年：《啪啪 Partner》（第二輯）主持
*2024年：《女主播向世界揾食》第2集嘉賓
*2024年：《少數學多多》主持

## 出面網頁
*
張家希

**張家希**（**Jonathan Cheung**，），藝名**Jon Jon**，係香港男YouTuber，2021年創辦YouTube頻道「非實力派」。

## 演出
### 電視節目（ViuTV）
*2017年：《飯聚現場》第4集嘉賓
*2021年：《甜爺爺》第10集嘉賓
*2024年：《周六食花生》第1集嘉賓
### 電視劇（ViuTV）
*2023年：《Food Buddies》 聲演 推銷員
*2025年：《翻盤下半場》 飾 MikeC

### 電影
*2021年：《＃PTGF出租女友》 飾 阿輝
*2023年：《超神經械劫案下》 飾 海盜

## 出面網頁
*
*
The Invisible Man

**The Invisible Man**，拉丁字母串字，指：

出自英文，講隱形人。

* 隱形人 (小說)，一八九七年英國小說
* 隱形客，二〇二〇年美國電影
*The Invisible Men
英國邊忽好

《**英國邊忽好**》（）係一套由好好制作製作嘅遊埠節目，由唐詩詠主持。節目由2024年3月25號到4月5號，逢禮拜一到五 20:30-21:00，喺香港有線寬頻開電視嘅HOY TV首播。節目會介紹英國旅居好同唔好嘅範疇。
## 每集一覽

## 睇埋
*《韓國邊忽好》

## 出面網頁
* 英國邊忽好 | HOY TV 節目
*好好制作YouTube頻道：英國邊忽好
王繼恩

**王繼恩**係喺中國嘅多個人名，可以指：
* 王繼恩 (大宋)：係宋太祖、宋太宗朝嘅宦官。
* 王繼恩 (大遼)：係遼聖宗時代嘅宦官。
醫生誓詞

**醫生誓詞**，誓詞一篇，舊時用來約束醫生道德。傳統上認為出自希波克拉底，因而叫**希波克拉底誓詞**，雖則現今史學家有異議。原本出自伊奧尼亞希臘文，約西元前五到三世紀。然而內文一直咁變，畀人改完又改，到今日相多版本。唔少醫學院另起新詞，甚至索性無。唔同醫生誓詞，有唔同道德睇法，現今好唔一致。法律效力亦各有各睇。現今有唔少法例代替。

誓詞原本畀醫生宣誓，向唔同古希臘醫神宣誓，以達至道德標準。初時表達出西方醫學道德，由此定立原則。呢啲原則，至今仍然重要，例如醫學保密原則，以及不害原則。古文唔單純象徵同歷史，某啲原則意義，仍然指引行醫。甚至，某啲地方法律，醫生有刑法同責任約束，遠照象徵意義。

至古殘片約莫西元二七五，現時由梵蒂岡圖書館收藏。至常用拉丁文本，翻自希臘文，可追至一五九五年。至於現代版本，出自一九二三年。

至出名嗰句首先做無害，或者首先不害，對應拉丁文Primum non nocere，或譯英文First do no harm。至早希臘文殘片並無依句，估計句拉丁文十七世紀先出現。之不過都有啲類似，即「我會戒絕一切故意做錯同傷害。」

另一出處唔喺誓言度，而喺希波克拉底文獻。學者認為文獻並非希波克拉底寫，而係學派持續收集而來，大多屬無名氏，難以追理。講返依句，喺傳染病一篇中，有話「理病之中有兩樣要做，一係幫到病人，一係唔害到病人。」英文本到十九世紀先抽出來講。

## 參考資料
軟藥膏

**軟藥膏**，藥一種，膏一種，搽皮搽膚，冚住體表，滲入體內，又叫**軟膏**，或就咁叫**膏**。膏質勻循，杰，半固體。油油地，八成油質，兩成水質。

膏可以有藥，亦可以無藥。大多數搽皮，但亦有搽眼搽鼻搽口，搽陰戶，搽肛門。膏油油地，可以保濕。不過唔係人人中意佢咁油，然而佢有效用好啲。

一般都唔會致敏。佢祇有少數成份，除此之外，祇不過油基或脂肪，唔刺激成份。由於無乜嘢㨂，間間廠都差唔遠。

個底來講，有吸收底，有乳化底，有碳氫底，有菜油底，有水溶底。

有藥嘅話，可以穿過表層皮膚細胞。

## 攷
燈箱

**燈箱**，箱一種，透光用，有燈照，等睇出來有大對比.。大多數箱內有燈，亦有啲箱外打燈入去。至少有一面透得光，半透明有，全透明亦有。用途好多，各有專門構造。描繪用有，睇肺片用有，廣告用有，交通指示用有，攝影用有，五花八門。

燈按用途又有唔同。一般會用白燈，有多啲對比。燈有光管，或者發光電晶體。

燈箱以廣告燈箱至常見，夜晚黑開着燈招客，又或者好似隧道之類暗處成日着住。

一般照肺照骨會有大燈箱。而牙醫就會用細燈箱。

影相拍實物可以用散射背景光源，就唔會有影。呢種燈箱叫光帳，或影相盒。

## 攷
半兩錢

**半兩錢**，古錢一種，貨幣一種，或者就叫**半兩**，又另寫**半両錢**。佢出自戰國時秦國，漢初亦承繼鑄造，直至皇帝劉徹改鑄五銖錢。秦時半兩即十二銖，亦即初時青銅錢重十二銖，約莫今日八克左近。上面寫咗半兩。錢身圓，中間方孔。呢個形狀，一直用到大清，日本錢幣，至今仍保留個款。

半兩錢經史上數變，出土文物所知，有青銅錢、有銀錢，有鉛錢。有官錢同私錢。有輕有重，有大有細。有粗糙，有日漸精細。一般分成戰國、秦、漢三期，再細分辨別。

除咗華夏，日本都有出土過廿五件。尤其三重縣熊野市，波田須町出土秦半兩。亦聯想到秦始皇帝派徐福去蓬萊山傳說。

## 史
圓錢春秋就有，晉國銅錢，卒先圓形圓孔。周匽齊秦等等，都跟住鑄圓錢。然而改為方孔，皆因個窿後期加工而成。當時銅錢無厚邊。

秦惠文王二年開始鑄半兩錢，後世叫長人兩。而始皇帝統一後鑄半兩錢，叫短人兩。分別在於兩字，裏面人字長就叫長人，知就叫短人。

劉邦建漢，容許私鑄銅錢，就唔少唔同制式半兩錢。文帝劉恆，佢中意商人鄧通，相士話鄧通注定餓死，就畀蜀地銅山鄧通鑄錢，因而出過半兩錢。為咗同官錢唔同，佢加厚咗方孔，啲人認為特別多福。景帝劉啟唔中意鄧通，話佢過境採銅，沒收財產，日後應驗預言餓死成故仔。至終劉徹改鑄五銖錢，半兩錢就廢咗。

## 攷
零之使魔

**零之使魔**，日本輕小說，山口昇寫，兔塚英志插圖，召喚同異世界類作品。原作亦有改成漫畫、電視動畫同電子遊戲，至終成為山口昇遺作。

小說分廿二卷，二十卷佢自己寫好，並話會餘下兩卷。無耐佢公告講自己有末期癌。二〇一二年九月，又講佢已寫兩卷大綱。二〇一三年四月四號，未寫好嗰兩卷就死咗。

二〇一五年六月廿五號公告，跟作者遺願，家人意願，餘下兩卷按大綱，會以作者指定代筆完成。就咁，二〇一六年二月廿五號，出第廿一卷，全世界同時發行。餘下至終第廿二卷，亦喺二〇一七年二月廿四號發行，並且將未出過短篇，未公開過情節，都收錄喺零之使魔紀念冊入便，同年六月廿四號發行。

雖則代筆無正式公開過，志瑞𧙗留言話佢做寫手。

故事主要喺異世界。女主角**路易絲**，貴族，魔法學院學生，次次施展魔法都失敗，而且會爆炸，同學話佢魔法無才，戲稱零之路易絲。升上二年級前，人人要召喚使魔，有種種魔物魔獸。唯獨佢召喚使魔召出人，成為眾人笑柄。召喚出正正男主角**平賀才人**。才人只不過平凡人，日本就讀高校二年級，東京街頭突現一面發光鏡，好奇心作祟亂掂，無端召喚到異世界。男女主角歡喜寃家，初時路易絲當才人做狗，關係惡劣。才人一直想返日本，然而兩人又隨時間漸漸親近，故事就咁展開。

## 攷
鶡

**鶡**，雀一種，大隻，羽色複雜，生物分類上，歸入鳥綱雞形目雉科馬雞屬，亦叫**鶡雞**、**褐馬雞**、**鶡旦**、**鶡鴠**。原生華北山林，先秦有相當記載，現今易危物種，多數喺山西同周圍一帶。說文有寫，鳥似雉，出上黨。

佢自古以好鬥出名，羣居，正字通咁寫，「色黃黑而褐首、有毛角、有冠、性愛儕黨、有被侵者、直往赴鬭、雖死不置。」而禽經咁寫，「鶡、毅鳥也。李時珍曰、其羽色黑黃而褐、故曰鶡。靑黑色者曰䲸、性耿介也。又鶡旦、夜鳴求旦之鳥也。」

由此戰國時趙國，以佢羽毛做冠，叫鶡冠，畀武將戴頭，由漢到大清，都保留依種衣飾。

雀都幾大隻，長九十六到一百公分。佢面度有血紅一笪，有白色突上似耳。通常出沒喺林邊。佢個啄都幾勁，可以掘到泥。好住山地高原。

## 攷
直升機場

**直升機場**，着陸地一種，畀直升機升降。直升機唔似飛機要跑道，有細塊地方就可以起飛降落。有時甚至可以臨時搭個臺，就可以升降。

有唔少其他名，**直升機坪**、**直升機升降坪**、**直升機降落場**、**直升機停機坪**等。

場可以起開唔同地方，只要有啲開揚，唔易撞到就可以。開塊平地，山上得，海邊得，共用場地得，大廈天臺得，船上都得。豪華大廈大宅酒店常見，當的士咁搭，亦有用來火災逃生用。好似海上鑽油臺，就會起來直升機交通。有唔係直接實地，而升高搭個平臺，就叫**直升機甲板**。

直升機場方便速速運傷者。緊急地方，好似醫院咁都可能有。運送差人，差館可能有。軍兵卒，兵房有亦可能有。而當今水軍船艦必備。

一般場上畫咗圈工字咁，實情圈中間取自英文字H，代表直升機。有時天臺嗰啲，就寫埋限幾重，限轉到幾大。有啲地方航空管理管埋直升機場，有編號。

直升機大多數細架，然而軍事會用啲好大架，垂直升降飛機，就有更大直升機場，叫**垂直機場**，慳返跑道位。

## 睇埋
*垂直升降機場

## 攷
福音樹至巴京綫

（），民間俗稱「**哥布林**」（），係倫敦地上鐵嘅一條通勤鐵路綫，長22.1公里。路綫來往福音樹站同，喺倫敦東北地區呈四份一個圓環。

2024年2月，（TfL）公佈將會喺同年秋天將地上鐵嘅所有路綫改名，本綫將被改名為**婦女參政綫**（）。

## 車站一覽

## 參考
篩占

**篩占**，占卜一種，用篩剪來占，睇篩點郁。有種占法，用篩夾剪，請魔請聖答問，睇篩轉定唔轉，得出答案。篩占古希臘有，中世歐洲有，早期現代歐洲有，十七世紀新英格蘭有。用來斷獄，用來問答等等。一般用來尋人，亦用來探究人家祕密戀情。

用剪或者夾來占。剪夾夾實篩，有說要兩人，靠指甲夾實，指甲出自手指公或者中指。睇佢郁動得出答案。另有用繩吊。

## 參考資料
預防字眼

**預防字眼**，字眼一種，字句一種，為用者用之前，提示並告知安全事項，預防意外。有啲地方分級，好似美國咁，就分**告知字眼**、**留心字眼**、**警告字眼**，以及**危險字眼**，配符號用色。告知唔傷人，或會傷財物。留心或會輕傷。警告或會重傷死人。危險必定重傷死人。

有時唔一定關安全，而係一啲地方同場合守則。有啲會貼喺產品上，有啲就貼喺當眼地方。

有啲寫成句，或一段。然而好多會短短幾字。有時會用一啲字配搭，好似嚴禁、請勿、注意、當心、小心、留心等等。後果愈嚴重字眼就嚴厲。如油站就嚴禁明火，周圍或者留有易燃物，着火有機會火燭爆炸。

有啲就用符號，好似洗衫標誌，就避免洗壞衫。

有啲會有特定對象，例如大膠袋咁，大人無乜嘢，而細蚊仔笠頭，搞可能會焗死，就會警告大人要妥善放好，唔好畀細蚊仔搞。

## 攷
陳立志

**陳立志**，香港親中派成員。曾經任職新聞教育基金。

## 政治立場
佢係香港親中派人士，曾經喺2015年2月向立法會提交意見書，支持北京未經諮詢或香港人同意，大幅度提高特首參選門檻至過半提名委員支持，並引致社會不滿同埋2014年雨傘革命嘅831框架。

## 選舉經歷
喺2016年，佢成為香港特别行政區選舉委員會旅遊界委員。之後，佢有份提名林鄭月娥參與2017年香港行政長官選舉。
## 參考來源
太湖片

**太湖片**，即**北部吳語**或者**吳語北片**，係吳語分佈面積最大、用嘅人最多嘅一個方言片，因為佢分佈嘅區域度有太湖而得名。具體範圍大致包括江蘇南部、浙江北部、上海以及皖南廣德市、郎溪縣，講嘅人大約4700幾萬****，佔吳語使用總人口大約65%左右，係影響力最強嘅一支吳語。

太湖片對比其他吳語片區比較一致，內部相互交流基本上完全無問題。哩個方言片畀細分為毗陵、蘇滬嘉、苕溪、杭州、臨紹、甬江6個小片。有專家對其中嘅蘇滬嘉、苕溪兩個小片嘅劃分提出質疑，認為根據佢地啲方言發音嘅相差，應該重新劃分為蘇嘉湖小片、上海小片，例如《辭海》、《中國大百科全書》就採用咗哩種劃分。歷史上，太湖片嘅權威方言不留都係蘇州話，不過19世紀上海開埠之後逐漸就由上海話取代哩個地位。

## 考

## 睇埋
*吳語
*江南
陳振中

**陳振中**可以係指：
*陳振中 (香港政治人物)
*陳振中 (臺灣媒體人)
*陳振中 (臺灣政治人)
矽藻

**矽藻**係一類藻，生物分類學叫**矽藻綱**（**Bacillariophyceae**），亦係浮游生物，多數都係單細胞生物。
苔蘚動物

**苔蘚動物**係動物界一個門，叫**苔蘚動物門**（**Bryozoa**），係結構簡單嘅水生動物。初頭苔蘚動物亦包括內肛動物，後尾分拆出獨立嘅門，而淨低嘅苔蘚動物又叫做**外肛動物門**（**Ectoprocta**）。
內肛動物

**內肛動物**係動物界一個門，叫**內肛動物門**（**Entoprocta**），係結構簡單嘅水生動物。初頭內肛動物被歸類做苔蘚動物，後尾分拆出獨立嘅門。
綫形蟲動物

**綫形蟲動物**係動物界一個門，叫**綫形蟲動物門**（**Nematomorpha**），形態同綫蟲動物好似。
字母ſ

**ſ**，拉丁字母之一，佢由s變成，兩個一樣，祇不過拉丁文演化手寫字款，得出唔同寫法。ſ 長，s 圓。歐洲有段時間兩者隨意混用。後尾各地都立埋規舉，教人點樣用法，長放開頭中間，圓就放尾。後來用法各文有異，有多啲規舉。一般無意義之分，至終消亡。德文有啲情況，仍然有用。

ſ 形容為長，按位叫頭或中。s 形容為短同圓，按位叫尾。佢唔祇一款寫法，有**ſ**、**ſ**、 **ſ**、 **ſ**咁。

原本拉丁字母無分大小階，大小祇不過手寫字款之分，人人隨心所用。後世有印刷先至有劃一，ſ 一般認為無另立大階，大階即S。不過實情有過大階。

後世希臘文亦有對應拉丁文，常用σ，尾用ς。

ſ 同 f 好似，要小心唔好搞錯。有啲字款ſ 有左一橫，但唔會棟穿，同 f 更似。

舊書人見到孖s會寫 ſſ 或者 ſs 。德文會二為一，寫成ß 。

數學用積分號∫，亦由ſ 變成，皆因積拉丁文為summa，當時寫造ſumma，萊布尼茲就用咗第一字母代表。萬國音標亦有ʃ，以示清齦腭擦音。

## 參考資料
逆天奇案2

《**逆天奇案2**》（）係香港無綫電視拍攝製作嘅劇集，《逆天奇案》續作，由陳展鵬、林夏薇同方力申領銜主演，由黃智賢、蔣祖曼、張頴康、劉佩玥、馮盈盈、高鈞賢同李國麟聯合演出，監製陳志江、劉家豪。無綫電視翡翠台喺2024年4月1號到5月10號逢禮拜一到五20:30-21:30播。

## 出面網頁
*逆天奇案2 | TVB 無綫電視

類:2024年無綫電視劇集‏‎‎
麪包超人進行曲

**麪包超人進行曲**，進行曲一支，歌一首，亦可謂日本童謠。柳瀨嵩作詞，三木剛作曲。支歌一直做電視卡通片集，麪包超人主題曲。而柳瀨嵩，亦係麪包超人漫畫原作者。一九八八年出唱片，大谷和夫編曲，發夢組合主唱。主題曲唔用原詞第一段開始，皆因唔太啱細蚊仔，改用第二段開頭。支曲由開始就做片集主題曲，好多片集唱片都有。

歌詞講人生意義，鼓勵人生存落去。開頭講生而為樂，就算胸有傷痛。又問為乜出世，問在生有乜想做。如今在世心熱燒着。支曲深具意義。喺二〇一一年，東北地方太平洋沖地震嗰陣，電臺反覆播放。

支曲日本好多人識，亦好多人翻唱過，又出唔少唱片。同柳瀨嵩另一首手掌向太陽一樣出名。

傳聞話首歌紀念佢細佬，佢細佬徵召入海軍而戰死。佢本人著書否認。

## 攷
倡議行動

**倡議行動**，用種種行動達到倡議目標，目的令社會更好。無論推動定阻撓，指使定干預，總之見到改變，就要行動。可以促進，可以抗拒。改變指改革，可以社會上、政治上、經濟上，又或者環境上。

倡議行動有好多唔同名，如**倡議**，如**行動主義**，如**活動主義**、**活躍主義**、**積極行動主義**、**直接行動**等等。以往倡議行動會用喺左翼身上，所以有**激進主義**之稱。然而依家右翼亦都冠名倡議行動，例如抵抗左翼某啲變革。

而形式就非常之多。社區入便建立授權，寫信畀報紙，向民選官員請願，參與政治運動，優先幫趁某啲商家，抵制某啲商家，以及示威，好似集會、街頭遊行、罷工、靜坐、絕食等。

日常倡議行動同樣各式各樣，例如藝術行動，用藝術創作。又如侵入電腦行動，侵入人家電腦。又簡單如經濟行動，揀自己使錢方式。就好似有商家對工人唔好，就唔買佢啲貨。要有大影響，就要集體行動，協調眾人抗議。若果行動有目的，有組織，又持續而行，咁就變成社會運動。

## 攷
麪包超人

**麪包超人**，系列作品。至初由柳瀨嵩設計。有大量唔同作品，漫畫、動畫、電影、繪本。

## 攷
鄧析

**鄧析**（）係春秋時鄭國大夫，漢書藝文志歸佢入名家，視為名家開山祖，辯論能手。後世亦有認為佢法家，亦有認為名家法家之前，刑名之家。佢寫竹刑，鄭國所用。生平不詳，大多數戰國後期諸子批評而來。唯左傳有記佢死同當時人評價，同後來戰國諸子好唔同。

著作記喺鄧析子，漢時重見到，劉向為本書刪咗重覆之處，改成二篇本，兼話佢「好刑名、操兩可之說、設無窮之辭。」今本鄧析子已睇唔到風貌，甚至視為偽託，然而篇名無厚、轉辭應該為原所有。刑名本來同訟事斷案有關，亦為鄧析本業，左傳以召伯甘棠比喻，亦明示佢同召伯一樣會聽訟。刑名深入研究名實，成為一家，對後世諸子辯說好大影響。

戰國後期，子產殺鄧析之說好流行，然而劉向反駁，子產早鄧析廿年死，唔可能殺鄧析。左傳記駟歂殺鄧析，當中寫子然，而非子產。

## 生平
鄧析生平不詳。較為可靠記載，見於左傳定公九年。

據左傳講法。駟歂殺咗鄧析，仍然用佢竹刑，時論話用佢方法而唔念佢個人，咁就好唔啱。咁樣不忠，招唔到能人。用召伯甘棠來比喻，可見鄧析評價相當高，就算有邪都應當原諒。當時人睇法，同戰國後期評論相當唔同。

文中寫子然，或就成為後來訛傳成子產殺鄧析原因。漢劉向鄧析子序錄中，佢留意到，子產病死魯昭公二十年，同鄧析死喺魯定公九年，早成廿一年。子產唔可能殺鄧析。另有說指子然一人，而鄭國確有子然，不過佢死喺鄭僖公四年，即魯襄公六年，早鄧析六十六年死。故此，唔可能左傳前述子然。另外亦有指子然為駟歂，駟歂一字子然。

子產為孔丘友人，名氣好大。咁到戰國後期，將子然之事訛移到子產身上。子產做好人，鄧析做衰人，子產殺鄧析就理所當然。

荀子宥坐篇咁寫，記孔子咁話「以湯誅尹諧、文王誅潘止、周公誅管叔、太公誅華仕、管仲誅付里乙、子產誅鄧析史付、此七子者、皆異世同心、不可不誅也。」又呂氏春秋離謂篇，「子產患之、於是殺鄧析而戮之、民心乃服、是非乃定、法律乃行。」

以後睇法，大多數都抄自荀子同呂氏春秋，鄧析壞人，子產不得不誅。嗰啲事積，大概本來有關子然而非子產。

逸事諸子有幾則。

### 呂氏春秋
離謂有三則，都講鄧析點樣邪。鄧析教人將新法令掛起。子產下令唔畀，於是乎鄧析改咗佢。子產下令話唔畀改，鄧析另立新解。有乜嘢新令，鄧析都有應對。就咁做得唔做就分唔出。可以見到鄧析邪，有無窮之辭。洧水浸死人，屬有錢人家。有人撈返條屍。有錢人嫌人家出價貴，問鄧析。鄧析同有錢人話，等下啦，佢只賣得畀你。另一邊又驚，搵鄧析，鄧析又話等下啦，佢一定會買。又可以見到鄧析邪，操兩可之說。雖則無寫結果，然而可以估到邊家唔等得就輸，咁就解決咗。子產執政，鄧析為難佢。咁同啲有訟獄人約，學大獄就一衣，學小獄襦袴。好多人就跟住學。錯變啱，啱變錯，啱錯無準則，而且日日變。要勝訢就勝訢，要入罪就入罪。鄭國大亂，輿論譁然。子產擔心，就殺鄧析兼陳屍，咁就民心服，是非定，法律通行。

### 列子
今本列子學者認為並非原書，然而又收錄好多先秦故仔。講鄧析有三則。

### 荀子
荀子屬儒家，好唔中意鄧析。

## 評價

### 荀子
荀子戰國末期，對佢評價非常之低。

不苟篇荀子將鄧析同惠施並排，話佢哋將啲難事都拗得返生，話佢哋只夠出名，同盜跖睇齊，毫無可貴之處，唔值得尊重。

非十二子篇荀子認為惠施同鄧析，主張同原有秩序唔同，唔跟先王，唔重禮義，另立言路。又話佢言之成理，呃得到人。

## 攷

## 出面網頁

類:中國哲學家
類:春秋人
類:鄭國人
乩板

**乩板**，占卜用具，板一塊，法文叫**版仔**。板心形，或者盾形，下面裝兩排轆。有個窿可以裝鉛筆，筆頭向下，以便自動書寫。乩版做人同靈之間中介，會寫低啲嘢，貌似信息。後來再演化成通靈板，連筆都唔使，乩板就沒落。科學家解釋為意念推動，而靈異家就認為靈能推動。

## 文
英文叫**Planchette**，出自法文。西方見到東方扶箕，認為兩者相類，英文Planchette用來描述。
## 攷
2027年亞足協亞洲盃

**2027年亞足協亞洲盃**，係第19屆嘅亞足協亞洲盃，喺2027年1月8號到2月5號喺沙地阿拉伯搞。

## 晉級隊伍

## 參考
頓巴斯戰爭

**頓巴斯戰爭** (、) 係俄烏戰爭嘅一個階段，由2014年4月打到2022年2月，跟住自從俄羅斯入侵烏克蘭之後，成為咗全面嘅戰爭。

## 歷史
### 開始
2014年3月，經過 Euromaidan 革命成功之後，克里米亞危機爆發，俄羅斯獨自咁吞并咗克里米亞。喺同一時間，烏克蘭東部開始出現親俄動亂，特別係最東面嘅頓巴斯地區（包含咗頓涅茨克州同埋盧甘斯克州）。喺嗰度組成咗親俄武裝，佢哋自稱要脫離烏克蘭，成立咗頓涅茨克人民共和國同埋盧甘斯克人民共和國。喺2014年4月12號，俄國軍人 Igor Girkin 帶住一班小隊控制咗斯洛維揚斯克，跟住烏克蘭嘅軍隊開始咗軍事行動嚟剔除佢哋，兩邊正式開戰。

### 俄國加入
喺場仗期間，雖然俄羅斯聲稱只係打發咗“軍事專家”去幫呢啲武裝分子，但係實際上佢哋送咗唔少軍事援助，甚至有一班俄國軍人有份打。烏克蘭喺2014年4月開始“反恐行動”，到8月尾已經成功控制返頓巴斯嘅大部分地方。俄國之後暗地裏送哂各種各樣嘅武器，包括軍人、坦克、同大炮等等。烏克蘭叫佢哋做“隱形入侵”。多得俄國嘅幫手，親俄武裝先至能夠攞返佢哋原本已經輸咗嘅地。根據頓涅茨克人民共和國嘅總理 Alexander Borodai，只係頭5個月就已經有超過5萬位“俄國自願者”加入場仗 。

### 和解失敗
喺2014年9月，大家簽咗《明斯克協議》嚟同意做停火，但係到2015年1月已經完全好似冇發生過，兩邊依然繼續打 。到2015年2月，佢哋再一次簽咗《新明斯克協議》嚟做停火，但係俄國方面繼續咗攻擊，逼烏克蘭軍隊撤退。到2015年2月20號，條前線開始穩定，兩邊嘅軍隊都停咗主要嘅鬥爭，演變成為塹壕戰。

雖然場仗基本上成為咗“凍結衝突”，但係每個月依然平均有幾十人死。到2017年，平均每3日就有一位烏克蘭士兵打死，而戰場上有估計4萬位親俄武裝同埋6千位俄國軍人在場。兩邊曾經喺2019年10月嘗試過和解嘅計劃，但係最終都唔成功。

### 結果
場仗總共有29次失敗咗嘅停火，而場仗嘅死傷有大約14,000人，其中喺軍事上，俄國方面有6,500位，烏克蘭方面有4,400位，而平民就有大約3,400人。

喺2021年，俄國方面似乎開始喺邊界積聚軍力，烏克蘭方面嘅死傷又開始多返。到2022年2月24號，俄羅斯入侵烏克蘭，頓巴斯戰爭正式畀佢哋代替，成為咗全面嘅鬥爭。

## 睇埋
* 俄羅斯入侵烏克蘭
* 納卡衝突

## 註

## 攷

類:烏克蘭史
類:打仗
類:俄烏戰爭
汀

**汀**，唐字，指：

* 湖海嘅水，同陸地相接嗰處。
* 水邊平地
* 汀角，香港一地。
* 汀州
* 汀水
* 汀氏
冬南瓜

**冬南瓜**，南瓜一類，南瓜屬一年收割生菓。生得遲，唔對稱，怪形，皮粗或者多突。大細來講，細又有，中等又有。佢耐擺，皮硬，因而叫冬南瓜 。對比起夏南瓜，冬南瓜熟晒先食，瓜子都熟晒，皮好硬。大多數都可以冬季食。冬南瓜要煮過先食得，唔似夏南瓜可以食皮。

佢橫跨南瓜屬好幾個品種，品種下有唔少種植變種，都歸入冬南瓜。
## 攷
林根蘇

**林根蘇**係香港親中派政治人物兼漁農界人士。

## 部分公職

* 東區分區委員會(愛秩序)委員

## 選舉經歷
喺1998年立法會選舉委員會界別分組選舉，佢喺漁農界攞到23票，未能當選。

喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。

## 參考
咖喱烏冬

**咖喱烏冬**係日式咖喱一種組合，將煮好嘅日式咖喱配搭烏冬一齊食。咖喱通常會煮得比較稀，整成湯底，再等烏冬吸收咖喱湯汁。
姜北好

**姜北好**係香港親中派政治人物兼漁農界人士。

## 選舉經歷
2006年，佢喺選舉委員會界別分組選舉自動當選成為選委（漁農界）。

喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。

## 參考
咖喱包

**咖喱包**係日式咖喱一種組合，將日式咖喱做餡放入麪團整成包。咖喱包多數都唔係烘焗，而係上麪包糠後攞去油炸。
吳日章

**吳日章**係香港親中派政治人物兼漁農界人士。

## 選舉經歷
喺二○一五年村代表選舉(原居民代表選舉)，佢參選元朗屏山鄉鄉事委員會(吳屋村)，攞到101票，成功當選。

喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。

## 參考
麪團

**麪團**係一團以穀物做主要材料嘅混合物，通常都係榖粉（尤其係麪粉）同水溝埋整成。各種麪粉嘢食都係由麪團加工整成。
日式炒飯

**日式炒飯**係日本整法嘅炒飯，相傳係19世紀中由中國移民將炒飯帶過去日本後演變而成。日式炒飯除咗最基本嘅白飯同雞蛋之外，配料並唔固定。日式炒飯比較少當唯一嘅主餐食，通常配搭其他主餐（譬如拉麪）一齊食。
烏克蘭統一協定

**《烏克蘭統一協定》** () 係一份喺1919年1月22號喺基輔簽嘅協議，正式將烏克蘭人民共和國同埋西烏克蘭人民共和國統一成為一個國家。自從1999年，1月22號成為咗烏克蘭嘅“統一日”嚟紀念簽呢份協定。

## 歷史
喺1918年1月22號，烏克蘭人民共和國立國，同一日就發表咗協定同將會成為西烏克蘭人民共和國嘅烏克蘭人地方統一。

到1918年12月，兩個國家之間終於簽咗同意書。西烏克蘭國喺1919年1月3號簽咗份協議，而烏克蘭國就喺1月22號簽咗，份協議正式生效。

## 烏克蘭統一日
1999年1月21號，烏克蘭總統庫奇馬宣佈設立“烏克蘭統一日”嚟慶祝簽呢份協定嘅歷史同政治重要性。但係，呢日唔係公眾假期。

## 睇埋
* 烏克蘭獨立宣言
* 民族主義

## 攷

類:烏克蘭史
天津飯

**天津飯**係種日式飯，用中國天津做命名但唔係起源自天津。天津飯整法類似芙蓉蛋同奄列飯，先用蟹肉同雞蛋煎成奄列，放上白飯面頭，最後淋上深色嘅芡汁。
沈庭發

**沈庭發**，香港親中派人士。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 部分公職
*中國和平統一促進會香港總會理事
*香港中華文化總會副理事長/常務理事
## 參考
中華飯

**中華飯**係種日式大碗飯，係日本人根據佢哋對中國菜嘅印象整出嚟，餸料包括豬肉片、洋蔥、青椒、紹菜、筍，煮成深色獻汁後倒落一大碗白飯面頭。
烏克蘭獨立宣言

**《烏克蘭獨立宣言》** () 係烏克蘭嘅獨立宣言，喺1991年8月24號由烏克蘭加盟國嘅最高蘇維埃批准。

喺1991年12月1號，烏克蘭嘅人民喺1991年烏克蘭獨立公投正式肯定佢哋對國家獨立嘅支持，亦成為咗蘇聯解體嘅原因之一。

## 睇埋
* 烏克蘭統一協定
* 1991年烏克蘭獨立公投

## 攷

類:獨立宣言
類:烏克蘭史
基輔獨立廣場

**基輔獨立廣場**（）係位於烏克蘭首都基輔市中心嘅一個廣場，係好多唔同嘅社會運動嘅場所，包括最近期嘅橙色革命同埋 Euromaidan 等等。

喺2014年之前，獨立廣場亦會舉辦一啲非政治嘅聚會，例如音樂會或者節慶活動。但係因為有唔少示威者喺 Euromaidan 期間喺獨立廣場畀警察殺咗，所以自此之後啲活動就去咗其他地方，因為大家都覺得用呢個地方做娛樂係唔尊重呢班示威者。

## 攷

類:基輔
類:廣場
中國南瓜

**中國南瓜**，南瓜一類，南瓜屬品種，原本叫**南瓜**。同其他南瓜屬品種一樣，都出自美洲，傳到世界各地。比起印度南瓜同美洲南瓜，品種耐熱、耐濕，無咁易病，少啲蟲害，尤其防南瓜藤透翅蛾。

實情舊時唐人講南瓜，都指呢隻品種。南瓜明顯講南方來，亦叫**金瓜**，指佢肉色金黄，亦叫**番瓜**，講佢外國來等等。為咗分辨其他南瓜屬品種，因而叫中國南瓜。另外喺日本叫**日本南瓜**。品種原產中美洲或者南美洲北部，世界各地都有種，亦非中國日本獨有。

南瓜屬喺人類來美洲之前、已經喺處。而佢品種分類，一直都有爭議。品種之間並非遺傳基因完全分離，大家可以雜交。因而得出，比起蜜瓜屬同西瓜屬，分化得更近期**。

商業上，南瓜批都由中國南瓜整出來。

大明李時珍本草綱目有講南瓜。

牛油南瓜都歸入中國南瓜一類。

## 攷
黑海艦隊

**黑海艦隊** () 係俄羅斯軍隊喺黑海嘅主要海軍艦隊，係俄羅斯南部軍區嘅重要部隊之一。艦隊嘅行動範圍主要都係喺黑海附近，但係有時亦會喺其他地方做巡邏，例如地中海或者亞速海。

## 歷史
喺1783年，普譚金將軍為咗管治俄國南部而劃一個新嘅部門，黑海艦隊正式成立。到1918年，喺蘇俄控制咗黑海附近地區嘅時候，同時亦都控制埋隊艦隊。喺1922年蘇聯成立嘅時候，黑海艦隊正式成為咗蘇聯紅軍嘅一部分。到1991年蘇聯解體，黑海艦隊嘅船喺俄羅斯同烏克蘭之間瓜分咗，俄羅斯攞到82%，而烏克蘭就攞到其餘嗰18%。

### 俄烏戰爭
喺2014年俄烏戰爭爆發，特別自從俄羅斯入侵烏克蘭之後，黑海艦隊冇咗唔少船。其中最明顯嘅係莫斯科號喺2022年4月畀烏克蘭嘅軍隊射沉咗。除此之外，烏克蘭軍隊亦喺2023年9月射爛咗黑海艦隊喺塞凡堡嘅基地。烏克蘭代表聲稱佢哋已經成功打冧咗黑海艦隊嘅大約 1/3。

## 總部
自從俄羅斯喺2014年嘅克里米亞危機吞并克里米亞以嚟，黑海艦隊嘅總部一直都係喺塞凡堡。當然，黑海艦隊亦喺其他城市有船泊住，包括費奧多西亞 、新羅西斯克、同埋塔甘羅格等等。

## 註

## 攷

類:艦隊
類:俄羅斯軍事
集團軍

**集團軍**（**Army group**），係軍隊編制單位，由幾個軍團組成，人數通常有400,000到1,000,000人。
戰區

**戰區**（**Theater**），係軍隊編制單位，按照軍事行動嘅地理環境劃定，包括地域、海域同空域。
雪蘭莪足球會

**雪蘭莪足球會**（）係馬來西亞雪蘭莪州嘅一間職業足球球會，依家踢緊馬來西亞超級足球聯賽。

## 榮譽
*馬來西亞超級足球聯賽冠軍：2009年、2010年
*馬來西亞盃冠軍：1922年、1927年、1928年、1929年、1935年、1936年、1938年、1949年、1956年、1959年、1961年、1962年、1963年、1966年、1968年、1969年、1971年、1972年、1973年、1975年、1976年、1978年、1979年、1981年、1982年、1984年、1986年、1995年、1996年、1997年、2002年、2005年、2015年

## 參考


## 連出去
*官方網站
圖盧茲足球會

**圖盧茲足球會**（）係法國圖魯茲嘅一間職業足球球會，依家踢緊法國甲組足球聯賽‎。

## 榮譽
*法國盃冠軍：2023年

## 參考


## 連出去
*官方網站
*UEFA

類:圖魯茲
雷恩足球會

**雷恩足球會**（）係法國利拿嘅一間職業足球球會，依家踢緊法國甲組足球聯賽‎。

## 榮譽
*法國盃冠軍：1965年、1971年、2019年
*法國超級盃冠軍：1971年

## 參考


## 連出去
*官方網站
寧斯

**寧斯**（）係奧地利連茨一間職業足球球會，依家踢緊奧地利超級足球聯賽。

## 榮譽
*奧地利盃冠軍：1965年

## 參考


## 連出去
*官方網站
軍團

**軍團**（**Field army**），係軍隊編制單位，由幾個軍組成，人數通常有80,000到300,000人。
舒列夫

**舒列夫**（）係摩爾多瓦提拉斯堡一間職業足球球會，依家踢緊摩爾多瓦超級足球聯賽。

## 榮譽
*摩爾多瓦超級足球聯賽冠軍：2001年、2002年、2003年、2004年、2005年、2006年、2007年、2008年、2009年、2010年、2012年、2013年、2014年、2016年、2017年、2017年、2018年、2019年、2021年、2022年、2023年
*摩爾多瓦盃冠軍：1999年、2001年、2002年、2006年、2008年、2009年、2010年、2015年、2017年
*摩爾多瓦超級盃冠軍：2003年、2004年、2005年、2007年、2013年、2015年、2016年

## 參考


## 連出去
*官方網站
*UEFA
捷斯托佐華

**捷斯托佐華**（）係波蘭程斯托賀華一間職業足球球會，依家踢緊波蘭甲組足球聯賽。

## 榮譽
*波蘭甲組足球聯賽冠軍：2023年
*波蘭盃冠軍：2021年、2022年
*波蘭超級盃冠軍：2021年、2022年

## 參考


## 連出去
*官方網站
AGA (搞清楚)

**AGA**可以係：

*江海迦，香港唱作女歌手
*AGA (EP)，香港唱作女歌手江海迦2013年嘅首張同名專輯
廖健昇

**廖健昇**係香港親中派政治人物。
## 部分公職
*香港中小型企業聯合會法律顧問
## 參考
佘繼標

**佘繼標**(1955年4月5日-)係香港親中派政治人物。

佢喺1983年（即係28歲嗰年）創立咗新生電機科技公司，主要做各類電機產品嘅設計同生產。

2008年4月21日，佘繼標喺台一銅業（廣州）有限公司追債下，被香港高等法院正式頒令破產。

## 部分公職
*香港中小型企業聯合會第一至第五屆會長、永遠榮譽會長
*前河南省政協委員
*前韶關市政協常委
*中國香港尊法愛國大聯盟發起人

## 政治立場
佢係香港親中派人士。

佢支持香港實行愛國教育，反對港獨同台獨。

## 部分榮譽
* 2004年10月：榮譽勳章

## 家庭
佢已經結婚，太太係張永瑩，係台灣人。

## 參考
李煌添

**李煌添**係香港親中派政治人物。宇宙集團有限公司主席。

## 部分公職
*香港中小型企業聯合會第六屆會長、永遠榮譽會長
*廣東省湛江市政協常委
*雋青社永遠榮譽會長
*廣東省湛江市政協常委
*香港新界鄉議局執行委員
*大埔足球會會長
*香港工商總會會長
*大埔區撲滅罪行委員會委員
*觀塘區防火委員會委員
*廣東海外聯誼會理事
*大埔各界協會名譽會長

## 部分榮譽
*廣東省湛江市榮譽市民
*2010年：榮譽勳章
## 參考
郭振邦

**郭振邦**係香港親中派政治人物。有時會代表商界就唔同議題（例如：強積金）對外發表意見。

## 部分公職
*香港中小型企業聯合會第七至第十屆會長、永遠榮譽會長
## 參考
脫敏

**脫敏**（**Desensitization**）係指用醫學方法去減低或者生物對一隻特定物質嘅負面反應。其中最常見嘅方法係過敏原免疫療法。
過敏原免疫療法

**過敏原免疫療法**（**Allergen immunotherapy**）係醫學範疇入面常見嘅脫敏方法，將小量過敏原打入身體，令身體逐漸建立對過敏原嘅免疫反應。
林天福

**林天福**（英文：**Fred Lam**，）係香港親中派政治人物，香港機場管理局行政總裁。

喺2015年中，佢曾經參與聯署支持當時喺831框架之下，高提名門檻，並未賦予真正選擇權嘅特首普選方案。

## 部分公職
*香港中小型企業聯合會榮譽顧問
*福建省港區政協委員聯誼會第二屆會員
## 參考
曾柱光

**曾柱光**係香港親中派政治人物兼漁農界人士。
## 選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。

## 參考
鄭丁富

**鄭丁富**係香港親中派政治人物兼漁農界人士。
## 部分榮譽
* 2004年10月：行政長官公共服務獎狀
## 選舉經歷
喺1998年立法會選舉委員會界別分組選舉，佢喺漁農界攞到96票，成功當選。

喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。

## 參考
麥色

**麥色**又叫**小麥色**，係種啡色，啡中帶淺黃，似小麥穀粒嘅色。麥色一般被視為健康嘅膚色。
皺紋膠紙

**皺紋膠紙**係種膠紙，表面材料係紙質，所以可以徒手撕開，上面亦可以用普通嘅筆寫嘢。典型嘅皺紋膠紙呈米白色，面頭有好多紋理，所以就叫做「皺紋膠紙」。
楊貫一

**楊貫一**（，）係香港親中派政治人物兼飲食界人士，煮鮑魚至耍家，人稱「阿一鮑魚」，佢亦創辦咗富臨飯店。

## 選舉經歷
2006年，佢喺選舉委員會界別分組選舉自動當選成為選委（飲食界）。

喺2016年，佢成為香港特别行政區選舉委員會飲食界委員。之後，佢有份提名林鄭月娥參與2017年香港行政長官選舉。

## 參考
邱金榮

**邱金榮**係香港親中派政治人物兼飲食界人士。國際名廚慈善宴聯席主席。

## 選舉經歷
喺2016年，佢成為香港特别行政區選舉委員會飲食界委員。之後，佢有份支持同提名林鄭月娥參與2017年香港行政長官選舉。

## 參考
文路祝

**文路祝**(Chugh Manohar Thakurdas)，香港親中派政治人物兼生意人。

## 選舉經歷
2006年，佢喺選舉委員會界別分組選舉自動當選成為選委（商界 - 第一）。

喺2016年，佢成為香港特别行政區選舉委員會商界（第一）委員。之後，佢有份提名林鄭月娥參與2017年香港行政長官選舉。

## 參考
夏雅朗

**夏雅朗**(Harilela Aron Hari)，香港親中派政治人物兼生意人。

## 選舉經歷
喺2016年，佢成為香港特别行政區選舉委員會商界（第一）委員。之後，佢有份提名林鄭月娥參與2017年香港行政長官選舉。

## 參考
洗碗碟

**洗碗碟**，簡稱**洗碗**，係將用過嘅碗、碟同各種餐具洗乾淨嘅行為，多數會用到水同洗潔精。除咗由人手洗之外，亦有專門嘅洗碗碟機。
梁耀霖

**梁耀霖 (Paul Leung)**係香港親中派政治人物兼生意人，旅行世界有限公司行政董事。

## 部分公職
*香港入境旅遊接待協會主席
*旅遊業議會理事
## 選舉經歷
喺2016年，佢成為香港特别行政區選舉委員會旅遊界委員。之後，佢有份提名林鄭月娥參與2017年香港行政長官選舉。
## 爭議
### 野雞大學頭銜爭議
佢報稱係亞洲知識管理學院常務副院長兼院士，但有線新聞喺2019年報道，亞洲知識管理學院其實係一間野雞大學，未獲美國當局認可，比錢就有得攞佢哋唔同嘅頭銜。
## 參考
啤酒杯

**啤酒杯**係飲啤酒用嘅玻璃杯，有唔同嘅款式，但共通點都係透明，可以睇清楚啤酒嘅色水同埋啤酒泡。
鹽同胡椒樽

**鹽同胡椒樽**係西餐餐檯常見嘅配置，由兩個樽仔組成，分別裝住鹽同胡椒。樽頂有好多細竉，將個樽掉轉就可以倒出嚟。
烏克蘭世界遺產一覽

**烏克蘭世界遺產一覽**列舉咗位於烏克蘭、受聯合國教科文組織承認嘅世界遺產嘅資料。

直到2024年3月，烏克蘭一共有八項世界遺產。其中七項係文化遺產，淨返嗰項係自然遺產。八項遺產入面有三項係跨國遺產，包括斯特魯維測地弧、原始山毛櫸林、同木質教堂。烏克蘭第一項世界遺產，係1990年入選嘅「基輔：聖．索菲婭教堂和佩喬爾斯克修道院」。不過，受俄羅斯入侵烏克蘭威脅，呢項世界遺產要同另外兩項一齊列入世界遺產瀕危名錄。

## 背景
根據1972年制定嘅《保護世界文化和自然遺產公約》（即係《世界遺產公約》），世界遺產係指對全人類都有重要嘅文化或者自然價值嘅遺產項目。由締約國提名嘅文化或者自然遺產，經過聯合國教科文組織核准就會成為世界遺產。1991年之前仲係蘇聯加盟共和國嘅烏克蘭，喺1988年10月12號已經正式簽署咗公約。「基輔：聖．索菲婭教堂和佩喬爾斯克修道院」亦喺1990年入選，成為烏克蘭第一項世界遺產。

文化遺產，講嘅係古蹟（好似建築、雕塑、銘文噉）、建築群、同遺址（譬如考古遺址）等等。而自然遺產，就係喺科學、保育、或者自然美角度嚟睇，好有價值嘅自然地貌或者自然地理結構（例如瀕危動植物棲息地之類）。呢啲遺產要符合教科文組織畀嘅十項入選準則入面至少一項，先可以列入世界遺產名錄。

## 世界遺產

;圖例

 文化遺產
 自然遺產

## 註

## 參考

世界遺產一覽
類:世界遺產一覽
羅台秦

**羅台秦**係台灣出世嘅香港親中派政治人物兼生意人，寶源基業行政總裁/副董事長。

## 早年經歷
羅台秦喺台灣出世同成長。佢爸係陝西人，媽係江蘇人。1977年畢業喺國立台灣大學讀物理系，之後去咗美國留學，1982年喺美國伊利諾州立大學香檳分校攞咗物理博士學位。畢業之後，佢入咗柯達工作。1987年，佢喺加州矽谷創業，成立咗一間微波集成電路製造公司。喺90年代返嚟香港參與香港科技大學創校工作，同埋同佢老公戴澤良一齊創業。2002年，佢幫手佢老公收購名氣嘅光學儀器企業「寶源基業」。

## 部分公職
*香港中華廠商聯合會會董暨兩岸四地委員會主席
*仁愛堂第39屆主席暨諮議局委員
*港澳台慈善基金會副主席
*香港浸會大學諮議會榮譽委員暨基金會榮譽主席
*香港浸會大學基金企業家委員會委員
*香港金紫荊女企業家協會榮譽顧問
*全港各區工商聯會董
*新界東北區工商業聯合會主席
*江門市政協常委
*國際華商協進會會長(第18屆，之後係永遠榮譽會長)
*港澳台灣同鄉會第13-17屆名譽會長
## 政治觀點
佢政治上支持中共政權，支持「一國兩制」同埋所謂愛國者治港原則。另外，佢支持九二共識，反對台獨，又曾經公開撰文批評蔡英文。

## 參考來源
安樂椅

**安樂椅**，又叫**搖椅**，係種可以前後搖動嘅椅，底下有個弧形嘅結構，令到坐上去嘅人可以控制張椅搖。
朱古力糖漿

**朱古力糖漿**係種朱古力味嘅糖漿，一般用唂咕粉同食糖整成，通常用嚟做甜品嘅調味，譬如雪糕、奶昔、新地同莫卡咖啡。
噢，聖誕樹

《**噢，聖誕樹**》（）係一首德國嘅聖誕歌。呢首歌係用一首同聖誕節，甚至係節日毫無關係嘅德國傳統民歌做基礎，然後同傳統嘅聖誕樹聯繫埋一齊，變成呢首歌。

## 歷史
呢首歌嘅現代版本係由萊比錫嘅風琴演奏家、教師兼作曲家Ernst Anschütz喺1824年創作嘅。聖誕樹係一種冷杉樹。歌詞其實並唔係指聖誕節，亦都唔係描述裝飾咗嘅聖誕樹。相反，佢哋將冷杉嘅常青品質睇成堅定同忠誠嘅象徵。

Anschütz嘅文本用Melchior Franck創作嘅16世紀Silesian民歌「哦，聖誕樹」（Ach Tannenbaum）做基礎。喺1819年，受到呢首民歌嘅啟發，寫咗一首悲劇情歌，將常青、「忠實」嘅冷杉樹同佢嘅唔忠實情人形成鮮明嘅對比。呢首民謠首先同Anschütz嘅聖誕節聯繫埋一齊，喺傳統嘅歌詞嗰度加多咗兩句自己嘅歌詞。聖誕樹嘅習俗係喺19世紀開始嘅，呢首歌後嚟俾人當成聖誕頌歌（Christmas carol）。Anschütz嘅版本仍然用treu意思係真實、忠實）做形容詞嚟描述冷杉嘅針葉，令人回想起同首民謠裏面唔忠實嘅少女嘅對比。喺20世紀，當呢首歌同聖誕節聯繫埋一齊之後，原本嘅treu改咗做grün（意思係綠色）。

## 旋律

>
呢首歌證實咗係16世紀嘅古老民謠，佢亦都叫做「Es lebe hoch der Zimmermannsgeselle」同「Lauriger Horatius」。

## 歌詞

### 德文版本

### 英文版本

## 其他用途
呢首歌仲有唔同嘅版本，用喺唔同嘅地方，包括：

* "The Red Flag", anthem of the British and Irish Labour Parties
* Florida – "Florida, My Florida", former state song
* Maryland – "Maryland, My Maryland", former state song
* Michigan – "Michigan, My Michigan", widely believed to be the official state song
* Iowa – "The Song of Iowa", official state song
* Labrador – "Ode to Labrador", regional anthem
* Dickinson College's alma mater, "Noble Dickinsonia," with words written by Horatio Collins King.
* The College of the Holy Cross's alma mater is sung to the tune of "O Tannenbaum".
* When traveling by bus, schoolchildren in Sweden sing "En busschaufför" (Swedish for "a bus driver") or "Vår busschaufför" ("Our bus driver") to the melody.
* St. Bonaventure University alma mater, "With Myrtle Wreath We'll Deck Thy Brow"
* "Scout Vespers", used by the Boy Scouts of America, is sung to the melody. Similarly, "Softly Falls" in which used by the Girl Scouts of the USA, is sung to the melody, as referenced in the song "On My Honor".

## 睇埋
* 
* 

## 參考
Troye Sivan

**Troye Sivan**（，，）係澳洲唱作人。

## 音樂作品
* *[[Blue Neighbourhood]]* (2015)
* *[[Bloom (Troye Sivan album)|Bloom]]* (2018)
* *[[Something to Give Each Other]]* (2023)

## 出面網頁
日常

**日常**，唐字，指：

* 本身意思講日日長久咁樣
* 日常生活
* 富木常忍，號日常
* 日常 (田馥甄)。臺灣歌手田馥甄專輯
* 日常 (新井圭一)。日本漫畫家新井圭一搞笑漫畫。
* 日常系。文學類型，又叫空氣系。
* 日常 (電影)。
泛斯拉夫主義

**泛斯拉夫主義**係一種政治概念，支持將所有斯拉夫人團結埋一齊。如果同族裔民族主義加埋一齊，就係會支持設立一個統一嘅斯拉夫國。

## 歷史
同泛德主義一樣，泛斯拉夫主義係由法國大革命之後開始嘅民族主義而發展出嚟。喺19世紀期間，特別係南部嘅斯拉夫人，都係由其他唔係斯拉夫人嘅國家統治，包括拜占庭帝國、鄂圖曼帝國、同奧匈帝國。

支持者一般都會用斯拉夫人嘅共同文化，包括歷史、童話、語言、同習俗等等，嚟鼓勵其他人支持泛斯拉夫主義。呢個運動同南斯拉夫嘅獨立運動相輔相成。

到一次大戰之後，泛斯拉夫主義基本上已經冇乜支持。到1989年東歐劇變之後，隨住捷克斯洛伐克同埋南斯拉夫解體，泛斯拉夫主義已經畀歐洲一體化取代。

到依家，呢啲斯拉夫國家之間嘅關係每個都唔一樣，而佢哋除咗都係喺同一啲文化組織之外，基本上同對待一般嘅其他國家冇分別。仍然支持泛斯拉夫主義嘅政黨，多數都係嚟自親俄羅斯嘅黨派嚟對抗歐洲一體化。

## 睇埋
* 泛德主義
* 族裔民族主義

## 攷

類:民族主義
類:斯拉夫人
東斯拉夫人

**東斯拉夫人**係斯拉夫人之中最大嘅分支，佢哋主要都係講東斯拉夫語言，而佢哋嘅共同祖先就係嚟自基輔羅斯。

## 歷史
因為當時好少信史嘅緣故，歷史學家一般對於東斯拉夫人喺859年之前嘅認知非常之少，佢哋嘅資料主要都係嚟自考古學同埋語言學嘅研究。

相對於其他民族，東斯拉夫人擴散嘅面積好大：基輔羅斯喺大約公元1000年嘅面積已經係大約130萬平方公里。學家推測其中一個原因係因為東斯拉夫人習慣“刀耕火種”嘅農業方法。呢個方法首先用火燒咗一個森林，跟住喺塊地上面種嘢。雖然呢個方法令土地非常肥沃，但係只係維持到幾年，所以啲人需要不斷咁遷徙。

到12世紀，基輔羅斯開始衰退，國入面嘅人口開始分散，造成咗唔同嘅族群，到依家就成為咗白俄羅斯人、俄羅斯人、同埋烏克蘭人嘅分別。

## 睇埋
* 斯拉夫人
* 泛斯拉夫主義

## 攷

類:斯拉夫人
烏克蘭專員轄區

**烏克蘭專員轄區** (、) 係納粹德國喺二次大戰期間攻佔咗烏克蘭加盟國之後所成立嘅政府。呢個政府係屬於德軍嘅東部佔地之一，喺全部時間都係由 Erich Koch 做轄區長。希特拉喺1941年7月發佈咗命令，成立咗呢個轄區嘅邊界，轄區到1944年蘇聯反攻成功之後解散。

## 歷史
喺巴巴羅薩行動之前，烏克蘭係屬於蘇聯嘅烏克蘭加盟國，住咗好多唔同嘅種族，包括烏克蘭人、猶太人、波蘭人、同埋羅姆人等等。到納粹德國成功侵略之後，成為咗佢哋對未來願景嘅重要角色：德國打算對當地嘅居民做種族滅絕，跟住之後帶德意志人嚟重新聚居。

根據估計，猶太人大屠殺入面有90-160萬位猶太人係嚟自呢度，而另外有300至400萬人死喺德軍統治嘅手上。喺短短3年嘅時間，原本喺烏克蘭住嘅人之中，其中總共有大約520萬人因為德軍嘅反人類罪而死，等同當時嘅大約12%嘅人口。

## 攷

類:納粹德國
類:烏克蘭史
艦隊

**艦隊**又叫**海軍艦隊**，係海軍旗下由多艘軍艦組成嘅作戰單位，大致對應陸軍旗下嘅軍團。
囉㘃

**囉㘃**（**Rojak** / **Rujak**），又譯**囉吔**、**囉喏**，係起源自爪哇一味沙律，喺馬來西亞、星加坡同印尼都常見，做法係將生果同菜蔬撈埋用棕櫚糖整嘅汁醬。
馬拉糭

**馬拉糭**（**Ketupat**），又寫做**馬來粽**，係起源自爪哇一種糭，喺馬來西亞、星加坡同印尼都常見，做法通常係用棕櫚葉包住飯，入面冇餸料，而係另外再配搭一齊食。
有餡印度煎餅

**有餡印度煎餅**（**Murtabak**），好多時叫**印度煎餅**，係一味有餡煎餅，雖然個名叫「印度」，但有講法係起源自中東嘅也門，而呢種煎餅喺馬來西亞、星加坡、泰國同印尼都常見。煎餅餅皮其實同冇餡印度煎餅類似，最大分別係入面夾住餡料，譬如牛肉、雞肉或者羊肉。
印度煎餅

**印度煎餅**（**Roti canai** / **Roti prata**），係一味冇餡煎餅，有講法話起源自印度，不過而家主要喺馬來西亞、星加坡、泰國同印尼流行。
馬拉竹筒飯

**馬拉竹筒飯**（**Lemang**），又寫做**馬來竹筒飯**，係起源自蘇門答臘一味飯，喺印尼、馬來西亞同星加坡都常見，做法係將糯米撈埋椰汁用蕉葉包住放入竹筒，再用火燒熟。
炸香蕉

**炸香蕉**（**Banana fritter**）係東南亞流行嘅一味甜品，用香蕉（或者大蕉）上粉漿後油炸整成。
大蕉

**大蕉**（*M. acuminata × M. balbisiana*）係芭蕉屬嘅一個雜交種，由小果野蕉同野蕉雜交出嚟，主要用嚟做食材，比較少當生果直接食。
印尼湯

**印尼湯**（**Soto**）係起源自印尼一類湯，材料主要有肉食，湯底通常用椰汁、黃薑同紅蔥頭調味。
類:印尼飲食
咖喱魚頭

**咖喱魚頭**（**Fish head curry**）係起源自星加坡一味咖喱菜式，喺馬來西亞同印尼都常見，通常用到笛鯛嘅魚頭去整，再配搭秋葵、矮瓜、長豆角一齊煮咖喱。
蝶豆花飯

**蝶豆花飯**（**Nasi kerabu**），又叫**藍花飯**，係起源自馬來西亞吉蘭丹一味飯，飯用蝶豆花瓣染成藍色，再好似椰漿飯配搭唔同餸一齊食。
蝶豆

**蝶豆**（*Clitoria ternatea*）係豆科蝶豆屬植物。蝶豆花辮呈紫藍色，可以食用，譬如沖蝶豆花茶或者煮蝶豆花飯。
應昌佑 Charles

《**應昌佑 Charles**》係香港歌手應昌佑嘅第1張唱片，喺2005年11月28日推出。

## 曲目
**Visual**

**Audio**
福祿壽訓練學院

《**福祿壽訓練學院**》（）係香港電視廣播有限公司嘅真人騷節目，由阮兆祥、王祖藍、李思捷、陳懿德、郭珮文主持，由2024年3月31號到6月23號逢禮拜日喺翡翠台常規播出，決賽《**福祿壽訓練學院終極對決**》喺6月30號禮拜日20:30-22:30播出。節目招募咗49組共50位素人同藝人學員選出廿四強後參與搞笑訓練。

## 入圍參賽者

## 每集一覽

## 總決賽成績
*一級榮譽生：陶大衛
*專業評審大獎：陶大衛、吳兆麟

## 節目調動
*2024年4月21號：由於播《獎門人Hug Hug媽咪感謝祭》，所以停播一次。
*2024年5月12號：由於播《獎門人感謝祭終極篇》，所以停播一次。

## 出面網頁
*無綫電視節目網頁 - 福祿壽訓練學院

## 電視節目變遷
衛氏巫師法寶店

***'係[[英國]]作家[[J·K·羅琳]]嘅奇幻文學作品系列《[[哈利波特]]》裡面嘅一間虛構嘅惡作劇兼笑話舖，由[[弗雷、喬治·衛斯理|弗雷同喬治·衛斯理]]喺佢哋仲係[[霍格華茲]]學生嗰陣受到啟發而創辦，佢哋妙想天開又成日鍾意整蠱其他人嘅念頭令佢哋開發咗唔少嘅惡作劇產品，例如係幫啲同學用嚟詐病去逃課嘅糖...等等。後嚟佢哋舖頭仲會賣啲麻瓜魔術用品，同埋關於[[霍格華茲科目#黑魔法防禦術|防禦術魔法]]嘅嘢。

== 歷程 ==
喺《火盃的考驗》裡面，弗雷同喬治最初喺[[哈利波特裡面嘅地點#洞穴屋|洞穴屋]]嘅屋企自己房裡面做研發嘅工作。作為衛斯理孖仔經營嘅校園公司仔—衛氏巫師法寶店，佢哋兩個最初向霍格華茲嘅同學仔提供嘅方式嚟展開賣佢哋自家產品嘅郵購業務。一年之後，衛斯理孖仔開始喺[[霍格華茲]]賣佢哋嘅產品，直到佢哋喺[[哈利波特裡面嘅地點#斜角巷|斜角巷]]嘅舖頭開業。

=== 起步 ===
當弗雷同喬治仲喺[[霍格華茲]]讀書嗰陣時，佢哋就已經受到啟發，開發咗唔少嘅惡作劇產品。佢哋最初嘅研發工作都係喺[[哈利波特裡面嘅地點#洞穴屋|洞穴屋]]嘅屋企自己房裡面做嘅。衛斯理孖仔最初透過貓頭鷹郵遞服務嚟接收郵件訂單，仲通過呢個方式嚟賣佢哋嘅產品，咁樣就開始咗佢哋嘅郵購業務。佢哋阿媽有一日喺執屋嗰陣時發現到呢啲訂單，佢唔支持佢哋兩個嘅諗法，因為佢哋創造出嚟嘅大部分產品都有危險性。茉莉希望佢哋兩個可以好似咁樣喺[[魔法部]]搵到份工。不過就算阿媽燒咗佢哋啲訂單，衛斯理孖仔都仲係想開一間惡作劇兼笑話舖。

衛斯理孖仔為咗開店而去籌集資金，佢哋做咗好多嘢喺賺錢，包括開盤嚟同啲同學仔去賭吓[[魁地奇]]比賽嘅賽果、[[哈利波特：火盃的考驗|三巫鬥法大賽]]入面每場比賽嘅賽果、同埋喺每場比賽期間賣吓啲零食呀咁樣。喺[[哈利波特：火盃的考驗|魁地奇世界盃]]期間，佢哋將自己嘅全部嘅積蓄瞓晒身嚟去同[[魔法部#魯多·貝漫|魯多·貝漫]]落賭注，結果佢哋贏咗，但是貝漫俾佢哋嘅係[[矮精靈]]嘅金幣，幾個鐘頭之後啲金幣就消失晒。對於佢哋啲儲蓄渣都無得剩嘅弗雷同喬治嚟講，佢哋嘅夢想已經變得危危乎。

弗雷同喬治喺霍格華茲讀書嘅最後一年裡面，佢哋開始喺啲學生身上測試佢哋嘅產品。為咗反抗[[桃樂絲·恩不里居]]殘暴嘅管治方式，弗雷同喬治喺學校裡面先後用咗佢哋嘅***'同埋***'之後就正式離開咗霍格華茲。弗雷同喬治就喺離開學校之前宣佈，佢哋將會對任何願意用佢哋嘅產品嚟趕走恩不里居嘅嗰啲霍格華茲學生俾折頭。

=== 轉捩點 ===
[[哈利·波特 (角色)|哈利·波特]]喺三巫鬥法大賽完咗之後贏到1000個加隆嘅獎金，不過佢並唔想要，不過佢因為覺得「我哋好快就會需要比平時更多嘅歡笑」，於是佢就將全部獎金俾晒弗雷同喬治去開舖嚟做啟動資金。

=== 事業發展 ===
弗雷同喬治喺1996年4月用咗哈利俾佢哋嘅啟動資金，喺《[[哈利波特：混血王子的背叛]]》嘅夏天正式喺[[哈利波特裡面嘅地點#斜角巷|斜角巷]]93號舖頭開張，圓咗佢哋開惡作劇兼笑話舖嘅夢想。佢哋舖頭賣各種開玩笑同惡作劇嘅玩意、新穎而有用嘅發明同埋過癮嘅糖果。佢哋喺舖頭門口前面有一個被形容做對比沉悶商店街嘅背景下面嘅煙火表演，仲好快咁得到大成功。佢哋後嚟仲請咗一個叫做嘅女仔嚟做佢哋嘅助手。

衛斯理孖仔對於佢哋自己嘅業務好嚴格，佢哋兩個曾經對一個想偷嘢嘅細路仔發出警告，仲要求佢哋兩個嘅細佬[[榮恩·衛斯理|榮恩]]全數俾晒貨品嘅價錢；不過佢哋俾哈利喺佢哋舖頭隨便攞任何佢自己想要嘅商品而唔使俾錢，因為哈利係佢哋嘅投資者；就算弗雷同喬治唔鍾意[[跩哥·馬份]]都會同樣俾佢幫襯，仲俾佢買[[#祕魯瞬間黑暗粉|祕魯瞬間黑暗粉]]。不過馬份喺後來將呢樣嘢用嚟對付[[鄧不利多的軍隊]]，呢件事搞到榮恩好嬲佢哋兩個。

喺1996年禁晒所有衛氏巫師法寶店嘅商品，不過無乜人將飛鼠嘅禁令真係當成一回事，所以效果並唔明顯。事關衛氏巫師法寶店嘅商品成為咗霍格華茲嘅違禁品，所以弗雷同喬治將佢哋嘅商品扮成香水同咳藥水咁樣喺學校管理員飛鼠嘅眼皮底下走私入去霍格華茲。弗雷同喬治仲諗住買埋[[#活米村|活米村]]嘅[[哈利波特裡面嘅地點#桑柯嘅惡作劇商店|桑柯嘅惡作劇商店]]嚟擴展佢哋嘅業務。不過佢哋後嚟因為覺得開分店嚟無乜必要所以就將呢個擱置咗。

==== 第二次巫師世界大戰 ====
[[食死人]]喺1997年嘅夏天控制咗[[魔法部]]，佢哋喺1998年春天因為發現衛斯理一家幫哈利·波特走佬，佢哋全家都被迫匿埋。弗雷同喬治就算被迫摺埋喺[[#斜角巷|斜角巷]]嘅舖頭，佢哋移師喺牡丹姨婆嘅屋企透過貓頭鷹郵遞服務嘅方式繼續去賣佢哋嘅產品。弗雷同喬治都參與咗[[哈利波特：死神的聖物|霍格華茲大戰]]，但係弗雷喺大戰裡面嘅一場爆炸入面陣亡。

===== 戰後 =====
弗雷過咗身之後，喬治就算並無完全喺無咗兄弟嘅悲傷裡面恢復過嚟都好，佢都繼續經營間舖頭，佢後來同做咗正氣師嘅細佬榮恩一齊經營，喺佢哋兩個嘅努力之下，衛氏巫師法寶店終於又重新變成咗一棵好大嘅搖錢樹。直到2014年7月，喬治同榮恩仲喺度經營緊間舖頭。

== 產品 ==
=== 已知嘅惡作劇產品 ===
衛氏巫師法寶店會賣各種各樣嘅魔法惡作劇產品，其中包括啲簡單嘅魔法產品，同埋有高級魔法能力嘅嘢。

<div style="width: 96%; height:40em; overflow:auto; border: 2px solid lightgray; font-size:10pt">


</div>

=== 煙火產品 ===
呢啲都係衛氏巫師法寶店嘅一系列煙火產品，呢啲煙火產品包括佢哋原創嘅產品，同埋各種新穎嘅創意煙火產品。

<div style="width: 96%; height:40em; overflow:auto; border: 2px solid lightgray; font-size:10pt">


</div>

=== 防禦術類產品 ===
<div style="width: 96%; height:30em; overflow:auto; border: 2px solid lightgray; font-size:10pt">


</div>

=== 麻瓜魔術用品 ===
用嚟變[[麻瓜]][[魔術]]或者惡作劇，弗雷同喬治諗住賣俾「好似我老豆嗰啲鍾意麻瓜嘢嘅嗰啲怪人」，賺得唔多。呢啲貨品包括咗紙牌同埋繩索戲法。

<div style="width: 97%; height:40em; overflow:auto; border: 2px solid lightgray; font-size:10pt">


</div>

=== 神奇女巫系列 ===
呢個系列嘅產品係針對女巫而設，成個系列都係強烈嘅粉紅色，呢個系列叫做***'。雖然呢啲產品同舖頭裡面嘅其他產品一齊好快就成為咗霍格華茲嘅違禁品，但係呢啲產品可以扮成普通香水或者係其他樽裝產品（例如咳藥水）咁樣送去學校，呢個係佢哋貓頭鷹訂單服務嘅一部分。衛斯理孖仔喺1996年夏天向妙麗同佢哋細妹金妮展示咗神奇女巫系列產品背面解釋關於呢項服務嘅資訊；另外，佢哋兩個仲研發咗得佢哋獨有嘅****，好受啲女仔客人嘅歡迎。





### 魔法糖果




## 註


## 參考資料
2027年亞足協亞洲盃外圍賽

**2027年亞足協亞洲盃外圍賽**會係2023年10月12號至2026年3月31號期間進行，係決定2027年亞足協亞洲盃決賽週參賽嘅24個席位，前兩圈同時係2026年FIFA世界盃亞洲區外圍賽一部份。

## 晉級隊伍



## 賽事
### 第一圈

;輸波球隊排名

### 第二圈
#### A組

#### B組

#### C組

#### D組

#### E組

#### F組

#### G組

#### H組

#### I組

### 附加賽圈

### 第三圈
#### A組

#### B組

#### C組

#### D組

#### E組

#### F組

## 參考
羅仲榮

**羅仲榮**（**Victor Lo Chung-wing**，）係香港生意人，香港親中派政治人物，香港行政會議前非官守議員。

## 個人榮譽
### 勳銜
* 太平紳士（1995年7月24號）
* O.B.E.
* 金紫荊星章（2001年）
* 大紫荊勳章（2016年）

### 榮譽博士
* 香港理工大學榮譽設計學博士（2011年）

## 職務

* 金山工業主席
* 香港理工大學校董會主席

## 選舉經歷
2006年，佢喺選舉委員會界別分組選舉自動當選成為選委（工業界 - 第一）。

喺2016年，佢成為香港特别行政區選舉委員會工業界（第一）委員。之後，佢有份提名林鄭月娥參與2017年香港行政長官選舉。

## 參考

## 出面網頁

類:香港生意人
類:香港理工大學榮譽博士

仲榮
蘇永強

**蘇永強**係香港親中派政治人物。
## 選舉經歷
喺2016年，佢成為香港特别行政區選舉委員會工業界（第一）委員。之後，佢有份提名林鄭月娥參與2017年香港行政長官選舉。
## 參考
潘偉賢

**潘偉賢**係香港親中派政治人物兼工程界人士。潘氏工程有限公司總裁，曾經出任中電總裁4年。

2014年，佢攞到VTC榮譽院士榮銜。

## 部分公職

* 團結香港基金顧問
* 前中電學院校長
* 香港浸會大學校董會暨諮議會副主席
* 香港生產力促進局理事會成員
* 香港管理專業協會理事會成員
* 香港品質保證局財務委員會
* 香港工程師學會資深會員審核事務委員會委員

## 選舉經歷
喺2016年，佢成為香港特别行政區選舉委員會工程界委員。之後，佢有份提名林鄭月娥參與2017年香港行政長官選舉。
## 參考
陳健碩

**陳健碩**係香港親中派政治人物，土木工程拓展署前處長(2011年退休)、香港工程師學會前會長。

## 選舉經歷
喺2016年，佢成為香港特别行政區選舉委員會工程界委員。之後，佢有份提名林鄭月娥參與2017年香港行政長官選舉。
## 參考
楊悰傑

**楊悰傑(Jack****)**係香港親中派政治人物。

佢曾經係香港工業總會副主席，但係喺2019年初辭職。

## 部分公職

* 香港模具協會主席
* 創新及科技基金研究項目評審委員會委員
* 香港應用科技研究院董事
* 香港貨品編碼協會董事
* 貿易發展局創新科技諮詢委員會委員

## 選舉經歷
喺2016年，佢成為香港特别行政區選舉委員會工業界（第一）委員。之後，佢有份提名林鄭月娥參與2017年香港行政長官選舉。
## 參考
張傑

**張傑**係香港親中派政治人物。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 選舉經歷
喺2016年，佢成為香港特别行政區選舉委員會工業界（第一）委員。之後，佢有份提名林鄭月娥參與2017年香港行政長官選舉。
## 參考
柏辛域陀尼亞

**柏辛域陀尼亞**（）係捷克柏辛一間職業足球球會，依家踢緊捷克甲組足球聯賽。

## 榮譽
*捷克甲組足球聯賽冠軍：2011年、2013年、2015年、2016年、2018年、2022年
*捷克盃冠軍：2010年
*捷克超級盃冠軍：2011年、2015年

## 參考


## 連出去
*官方網站
亨克足球會

**亨克足球會**（），花名「藍精靈」，係喺比利時亨克嘅足球會，而家打緊比利時職業聯賽。

## 榮譽
*比利時職業聯賽冠軍：1999年、2002年、2011年、2019年
*比利時盃冠軍：1998年、1900年、2009年、2013年、2021年
*比利時超級盃冠軍：2011年

## 參考


## 連出去
*官方網站
聖保羅籃球隊

**聖保羅籃球隊**（）係巴西聖保羅嘅職業籃球球會，依家打緊巴西甲組籃球聯賽。

## 榮譽
*巴西甲組籃球聯賽冠軍：2021年、2023年
*美洲籃球冠軍聯賽冠軍：2022年

## 參考


## 睇埋
*聖保羅足球會

## 連出去
*官方網站
按人口排嘅格魯吉亞城市清單

呢份係格魯吉亞人口最多嘅城市名單。

## 清單

### 其他
阿布哈茲及南奧塞梯事實係處於獨立狀態，只不過大多數國家唔承認。

## 參考
Softmax 函數

**Softmax 函數**將個實數嘅向量轉做個可能結果嘅概率分佈，係 logistic 函數向多維嘅推廣。Softmax 常用喺人工神經網絡度做最尾一個啟動函數，嚟標準化個網絡嘅輸出成為各類輸出嘅概率分佈。

## 定義
Softmax 函數攞個向量\mathbf z做輸入，當中有個實數；並將佢標準化做個概率嘅分佈。呢啲概率同啲輸入實數嘅冪成正比。即係話，應用 softmax 前，個向量入面有啲數可能係負數或大過一，加埋亦可能唔等於一；應用 softmax 後，每個數都會喺(0, 1)呢個間距，而成個向量所有數嘅總和會係一，可以當做概率。輸入數值越大，輸出概率越高。

正式嚟講，softmax 函數\sigma : \R^K \to (0, 1)^K（K \ge 1）定義做：

\sigma(\mathbf{z})_i = \frac{e^{z_i}}{\sum_{j=1}^K e^{z_j}} \ \ \text{ for } i = 1, \dotsc, K \text{ and } \mathbf{z} = (z_1, \dotsc, z_K) \in \R^K.

換而言之，softmax 應用標準指數函數落\mathbf z入面個數z_i，並將佢哋除以呢啲冪嘅和。

廣義上，個指數函數嘅基數可以係任何，唔一定要係。
何志盛

**何志盛**係香港親中派政治人物。
## 選舉經歷
喺2016年，佢成為香港特别行政區選舉委員會工業界（第一）委員。之後，佢有份提名林鄭月娥參與2017年香港行政長官選舉。
## 參考
障礙原則

**障礙原則**（；）係有關性選擇嘅一個概念，講緊理想嘅求偶訊號對公嚟講會係障礙，或者會「造成殘障」。

## 基礎

## 睇埋
*誠實訊號
黃綫 (道路標記)

**黃綫**，道路標記一種。喺深色路面上，白綫同黃綫喺天氣差之下，都容易睇到。一般指示交通用白綫，然而唔夠用就加黃綫做管理。有啲地方落雪多，會用黄綫分辨。

有實綫，亦有虛綫。虛綫亦有長亦有短。另外重有雙綫。意思各地有各地解。

英國代表限制路邊泊車，有啲英聯邦地方跟呢套，香港亦跟呢套。有啲就用來控制爬頭。有啲限制乜車可以行。有啲指示臨時改道行車綫。有啲用黃白來分辨左右路肩。

## 料
黃綫用乜料油有唔同要求，若果成日整路，就唔會用咁貴。好似高速公路唔會成日整，就會用耐用貴啲料。至理想，乾得快而耐用，唔會太阻交通。耐用唔變色，要唔怕日曬，尤其紫外光，唔怕好凍好熱，唔怕路脹縮，唔怕車行磨甩。

色料舊時用鉻酸鉛，亦叫鉻黃，之不過隻嘢有毒，會污染環境，危害細蚊仔，逐漸唔用。後尾各廠商出唔同有機化合物色料，做到同鉻黃效果。

現今除咗油漆，亦會用樹脂等化成塑膠，呢種會添微細玻璃粒，以使便散射反光，同防跣。

## 攷
黃綫

**黃綫**，字面解黃色嘅綫，亦可以指：
*黃綫 (道路標記)
*黃綫 (高雄捷運)
*黃綫 (曼谷地鐵)
*地鐵月台嘅警告綫
去共化

**去共化**係前共產國家鏟除共產主義嘅象徵嘅過程，可以屬於“政治清洗”。雖然呢個詞喺冷戰期間都有用過，但係大多數都係用嚟代表東方集團國家喺東歐劇變之後民主化嘅過程。

雖然呢個過程喺每一個國家都唔一樣，但係喺唔少國家，去共化一般都會包括禁一啲共產主義象徵，特別係鐮刀錘頭。

## 睇埋
* 去納粹化
* 民主化

## 攷


類:政治運動
陳抗生

**陳抗生**係香港親中派政治人物兼中醫界人士。
## 選舉經歷
曾經參加2000年立法會選舉委員會界別分組選舉。

喺2011年香港選舉委員會選舉入面，佢攞到1092票。

喺2016年，佢成為香港特别行政區選舉委員會中醫界委員。之後，佢有份提名林鄭月娥參與2017年香港行政長官選舉。

## 參考
陳文義

**陳文義**係香港親中派政治人物。

## 公職

* 香港中華文化總會顧問

## 政治立場
佢係香港親中派一員。
### 選舉及提名經歷
喺2016年，佢自動當選成為香港特别行政區選舉委員會體育、演藝、文化及出版界（體育小組）委員。之後，佢有份提名林鄭月娥參與2017年香港行政長官選舉。

## 參考
陳念慈 (香港)

**陳念慈**（，）係香港前女羽毛球員，做過香港羽毛球代表隊成員，自2006年起做香港賽馬會見習騎師訓練學校校長。

## 其他職務
* Customs Yes管理委員會 副理事長

## 政治立場
佢係香港親中派一員。

### 選舉及提名經歷
喺2016年，佢自動當選成為香港特别行政區選舉委員會體育、演藝、文化及出版界（體育小組）委員。之後，佢有份提名林鄭月娥參與2017年香港行政長官選舉。

## 參考


## 出面網頁

類:香港羽毛球員
類:香港中文大學舊生
鄭家豪

**鄭家豪**係香港親中派政治人物。前武術港隊代表。現任利記集團業務發展總經理。

## 早年經歷
鄭家豪出世喺武術世家，自細就受到家庭影響。佢先後畢業，攞到香港城市大學高級管理人員工商管理碩士學位（EMBA）、中國社會科學院文學系中國現當代文學專業碩士學位，仲有北京體育大學運動訓練教育專業學士學位。

## 政治立場
佢係香港親中派一員。
### 選舉及提名經歷
喺2016年，佢自動當選成為香港特别行政區選舉委員會體育、演藝、文化及出版界（體育小組）委員。之後，佢有份提名林鄭月娥參與2017年香港行政長官選舉。

喺2023年香港區議會選舉，佢支持蕭振麟。

## 參考
陳榮美

**陳榮美**（）係香港已故新寶院線老闆。

2006年，佢喺選舉委員會界別分組選舉自動當選成為選委（體育、演藝、文化及出版界演藝小組）。

## 部分公職

* 香港戲院商會會長
## 參考
張家龍

**張家龍**係香港親中派政治人物。
## 政治立場
佢係香港親中派一員。
### 選舉及提名經歷
喺2016年，佢攞到93票成為香港特别行政區選舉委員會體育、演藝、文化及出版界（演藝小組）委員。之後，佢有份提名林鄭月娥參與2017年香港行政長官選舉。

## 參考
電刷

**電刷**（Brush），又名**碳刷**，係電機中重要零件，負責將旋轉部件同靜止部件之間傳導電流，做出訊號同埋能量傳遞媒介。通常用潤滑性好、導電性好石墨製成，長方外形，重有安裝金屬線同埋彈弓。由於碳刷係種滑動接觸零件，所以容易磨損，要定期換新，或清理磨損部份。

實際上，一個滑環通常配最少兩個電刷，避免因單個電刷接觸不良而斷路。

## 有刷摩打
所有摩打（馬達）都由定子、轉子組成。直流馬達要讓轉子轉動，要成日改變電流方向先至轉得好，唔係就好似單車腳踏板單腳只能蹬半圈，所以佢要改變轉子中電流，即係將通電導體會轉換方向。
車路士包

**車路士包**（）係一種發源自英國嘅甜包點。

整呢種包，首先要用麵粉同酵母整一舊高酵母成份嘅麵糰，再加少少檸檬汁、玉桂，又可以加其他香料。搓開個麵糰之後就碌平佢，然後搽牛油、糝黃糖、擺提子乾喺麵糰上面，再將麵糰切細塊然後捲成一個正方形。呢個整法，同玉桂卷有啲似。焗好之後，就趁熱喺個包上面搽糖漿，製造反光嘅效果。

車路士包最初係喺十八世紀，倫敦車路士地區嘅一間餅舖 Chelsea Bun House 發明，因為受王室人員愛戴所以出名。後來嗰間餅舖執咗，但係個食譜就一路流傳。而家整車路士包最出名嘅餅家，係劍橋菲茨比利 (Fitzbillies) 咖啡餅舖。

## 參考
東儀天主教

**東儀天主教** () 係包含咗23個獨立團體嘅天主教派系。雖然佢同主流嘅羅馬天主教一樣屬於天主教，但係因為佢哋有啲獨特嘅東方傳統，所以係分開。喺東儀天主教入面，再有分5個唔同嘅傳統，包括：亞歷山德里亞、亞美尼亞、拜占庭、東敘利亞、同西敘利亞。

## 歷史
有唔少教會都係曾經屬於東正教，但係之後改咗做跟教宗，所以變成咗屬於天主教，亦有其他由初初教會成立以嚟一直都係天主教。

## 分別
雖然東儀天主教同羅馬天主教有少少教義上嘅分別，但係佢哋同樣都係跟天主教嘅教會法。當然，東儀天主教會亦有自己嘅教會法，終於喺1990年寫成法典。

即使東儀天主教有自己嘅慣例同傳統，但係因為大部分天主教徒都係屬於羅馬天主教，所以教會入面仍然有啲壓力去配合主流嘅禮儀傳統。例如，東儀天主教嘅神父有啲可以結婚，冇羅馬天主教咁嚴格。喺呢兩種天主教入面，佢哋都唔阻止自己嘅成員參與對方嘅彌撒。

## 睇埋
* 羅馬天主教
* 基督教大分裂

## 攷

類:天主教
吉茲字

**吉茲字**（），又叫**古典埃塞俄比亞字母**，係一種音素音節文字。

## 睇埋
* Abugida
萬歲，哥倫比亞

《**哥倫比亞萬歲**》 （英文：Hail, Columbia）係一首美國嘅愛國歌曲，亦都係美國副總統（vice president of the United States）喺典禮嗰度嘅進場進行曲（ceremonial entrance march）。呢首歌最初係兩首美國嘅非官方國歌之一，直到1931年胡佛總統（Herbert Hoover）簽署嘅國會法案（Act of Congress）將《星條旗》定為正式嘅官方美國國歌。哥倫比亞係美國國家擬人化（national personification）咗之後嘅名，起源於18世紀。

## 歷史

呢首音樂係 Philip Phile 喺1789年為喬治華盛頓（George Washington）第一次就職典禮創作嘅音樂，叫做《總統進行曲》（The President's March）。

1798年，約瑟夫鶴堅臣（Joseph Hopkinson）改編歌詞之後，成為《萬歲，哥倫比亞》（Hail, Columbia）呢首歌。呢首歌喺XYZ事件同跟住同法國嘅準戰爭期間流行起嚟。喺成個19世紀，呢首歌喺美國實際上俾人當成國歌。不過，呢首歌喺第一次世界大戰之後唔再流行，直到1931年俾《星條旗》取代。

佢係總統嘅個人頌歌，直到佢俾另一首歌《向酋長致敬》取代，依家佢係正式嘅副總統個人頌歌。 喺介紹副總統嘅時候，演奏呢首歌之前，會先奏 Four Ruffles and Flourishes。 呢首歌亦都會用喺軍事儀式嘅緩慢進行曲，通常係喺樂隊掉頭嘅時候用。
## 歌詞

## 睇埋

* Hail, America
* United States military music customs
* 星條旗

## 攷
鄧家良

**鄧家良**係香港親中派政治人物，曾經係元朗區議員（2004年—2023年）。

## 部分公職

* 元朗區防火委員會委員

## 政治立場
佢係香港親中派一員。
### 選舉及提名經歷
喺2015年香港區議會選舉，佢攞到2,610票，成功當選。

喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。

## 參考
陳繼偉

**陳繼偉**（，）係香港親中派政治人物，前專業動力成員，亦係西貢區議員（2008年—2019年；2024年—）。

## 政治立場

* 西貢區分區委員會（將軍澳(南)）委員

## 政治立場
佢係香港親中派一員。
### 選舉及提名經歷
喺2015年香港區議會選舉，佢攞到3,014票，成功當選。

喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。

喺2019年香港區議會選舉落選後，佢曾經提選舉呈請 ，指勝選對手涉舞弊。

喺政府大幅度削減直選議席同排除民主派參選嘅2023年香港區議會選舉，陳繼偉曾經以獨立名義參選地區委員會界別（西貢），攞到83票，成功當選。

## 參考
譚惠珍

**譚惠珍**係香港親中派政治人物，有啲同屬親中派或者同佢友好嘅人叫佢「珍姐」，香港經濟民生聯盟成員，曾經係葵青區議員（1994年—2019年）。

## 早年經歷
佢喺1989年搬入長安邨，1992年創辦長安婦女會，1994年起當選區議員。

## 部分公職

* 葵青區分區委員會（青衣東北）副主席

## 政治立場
佢係香港親中派一員，曾經被指私下形容香港反送中運動示威者係「仆街」。

### 選舉及提名經歷
喺2015年香港區議會選舉，佢攞到3,021票，成功當選。

喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。

## 爭議

### 霸佔長安邨法團儲物倉16年
喺2018年，佢被揭發喺2001年4月至2017年3月期間，霸佔邨內儲物倉，16年間變相省卻約51萬元，又無向區議會個人利益登記冊申報利益，被一啲居民批評。

### 被指欠薪同埋脾氣唔好
喺2019年9月，譚惠珍被揭發只係用六千蚊請全職助理兼拖糧，該名助理之後辭職，喺接受訪問嘅時候，佢除咗話譚惠珍拖糧之外，又話譚惠珍脾氣唔好，就連辦事處門口盞燈壞咗，街坊多口問兩句，譚惠珍都用粗口鬧街坊。不過，呢啲都被譚惠珍否認。

## 外部連結

* Facebook專頁

## 參考
經濟發展

**經濟發展**係一個經濟學嘅概念，代表住一個地方嘅人嘅生活質素一路越嚟越高。呢個概念一般都被認為係工業化同埋西方化嘅一部分。自從1960年代開始，經濟發展通常都代表住脫貧嘅政策。

經濟發展同經濟增長有啲唔一樣，因為經濟發展唔一定只係影響經濟方面，亦好多時會自然包括埋社會方面。經濟學家 Amartya Sen 認為“經濟增長只係經濟發展嘅其中一部分”。

## 睇埋
* 經濟增長
* 可持續發展目標

## 攷

類:經濟學
聲夢1+2

《**聲夢1+2**》（**Stars Academy Game On**）係香港無綫電視製作嘅遊戲節目，由森美主持，2024年3月30號到4月27號逢禮拜六20:00-20:30喺翡翠台首播。節目由《聲夢傳奇》同《聲夢傳奇2》參賽者連同其他嘉賓一齊玩音樂同綜藝遊戲。

## 每集一覽

## 出面網頁
*聲夢1+2 | TVB 無綫電視

## 電視節目變遷
盧西安嘅任務

**盧西安嘅任務**（英文：Lucienne's Quest），係由Microcabin開發嘅動作冒險遊戲，1995年推出。

## 角色
*路西翁
*艾爾格特
*美永
*Kaneyon
*Biomelder

## 特技
*土之魔神
*風之魔神
*心跳魔神

## 參考


## 連出去
*盧西安嘅任務影片
*盧西安嘅任務線上遊戲
卡留治山站

（）係倫敦地上鐵福音樹至巴京綫嘅一個車站，位於北倫敦嘅。

## 設計
呢個車站有兩個月台。一號月台服務往福音樹站嘅列車，二號月台服務往嘅列車。呢個站有兩部售票機、兩部機同兩個候車室。

呢個站唯一一個入站嘅方式係經一條樓梯，目前並冇起升降機嘅計劃。

## 上一站・下一站
亞平敦

**亞平敦**（）係英國一個市集城鎮，屬於牛津郡，人口約33,130。

亞平敦全名「泰晤士河上亞平敦」（），因為個鎮起喺泰晤士河兩岸，係條河介乎倫敦同牛津之間嘅主要城鎮之一。

鎮入面有出名嘅男子寄宿中學亞平敦學校（）。

## 出面網頁
*
三國同盟條約

**《三國同盟條約》** () 係成立二次大戰期間嘅軸心國嘅軍事條約，喺1940年9月正式生效。隨住納粹德國同法西斯意大利入侵巴爾幹半島嘅國家，佢哋喺當地成立傀儡政府，而呢啲國家亦喺之後嘅時間加入咗呢份條約。

## 歷史
喺正式成立軸心國之前，納粹德國已經分別喺1939年同法西斯意大利簽過《鋼鐵條約》，同埋喺1936年同大日本帝國簽過《反共產國際協定》，所以呢三個國家之間已經有密切嘅關係。《三國同盟條約》係正式創立軸心國做軍事同盟，而佢哋主要針對嘅都係美國。

## 功效
因為日本同其他兩個國家喺世界對面，所以喺份協議有提到會有兩個唔同嘅控制範圍：日本承認德國同意大利做歐洲嘅主管，而佢哋就承認日本做東亞嘅主管。雖然係咁，但係因為地理上嘅阻撓，三個國家好難合作，所以其實份條約只係一個鬆散嘅盟約。

## 睇埋
* 《鋼鐵條約》
* 《大西洋憲章》

## 攷

類:第二次世界大戰
類:條約
反共產國際協定

**反共產國際協定** (、) 係一份納粹德國同大日本帝國之間嘅協定，喺1936年11月正式生效。呢份協議係針對蘇聯主持嘅共產國際。

## 成員
喺最初簽嘅時候，只係由納粹德國同大日本帝國嘅代表有份，但係協議喺之後，成員繼續擴大。法西斯意大利喺之後嗰年加入，而西班牙國喺1939年打贏西班牙內戰之後亦都加入。喺1941年，有幾個軸心國成立嘅傀儡政府亦一樣加入咗份條約。

## 歷史
日本喺簽嘅時候，希望呢份條約會成為一份針對蘇聯嘅盟約，而份條約同時亦有秘密嘅條文，決定德國同日本針對蘇聯嘅政策會係點樣。

喺1939年8月，納粹德國同蘇聯簽咗《德蘇互不侵犯條約》，令日本喺短期間曾經同德國行開幾步。自此之後，呢份條約亦開始針對埋英國同美國。到1940年9月，德國、日本、同意大利一齊簽咗《三國同盟條約》嚟正式成立軸心國，同時將支針由對住蘇聯轉做對住美國。納粹德國聲稱將簽呢份條約，睇成做“忠誠嘅最終考驗”。

隨住德國投降同埋日本投降，呢份條約到二次大戰打完之後自動解散。

## 睇埋
* 《鋼鐵條約》
* 《三國同盟條約》

## 攷

類:第二次世界大戰
類:反共
類:條約
烏克蘭母親

**烏克蘭母親** () ，曾經叫**祖國之母**，係一座喺基輔嘅紀念碑。呢座碑係屬於烏克蘭國家二次大戰歷史博物館嘅一部分，而本來係悼念喺蘇德戰爭度陣亡嘅蘇聯紅軍。到2023年8月，由於俄烏戰爭嘅關係，座碑嘅盾牌上面原本有嘅鐮刀錘頭拆咗，變做烏克蘭國徽。

## 名
座紀念碑喺當初起嘅時候係叫做**祖國之母** ()，而“祖國”係代表住蘇聯。到2023年，喺俄烏戰爭期間，博物館嘅館長決定將個碑改名做**烏克蘭母親**，嚟對喺戰場上陣亡嘅烏克蘭軍隊致敬。

## 歷史
喺1950年代，蘇聯政府開始計劃起兩座碑嚟紀念列寧同史太林，但係最終冇成事。到1970年代，黨高層決定改做紀念蘇德戰爭嘅軍人，由 Yevgeny Vuchetich 同埋 Vasyl Borodai 嚟負責設計同監視進度。

由座碑開始起嘅時候，已經有唔少人批評太貴，亦有人聲稱啲金屬應該用喺其他更加好嘅地方，但係蘇聯同烏克蘭嘅政府都先後否認有問題。

喺2023年，烏克蘭電視臺《1+1》同 Borodai 做咗訪問，發現佢原本想座碑揸住橄欖枝嚟代表和平，但係蘇聯共產黨想用一把劍。

### 去共化

2015年4月，烏克蘭國會通過議案，喺烏克蘭實行去共化。但係，任何有關二次大戰嘅紀念碑就都例外，可以留低。喺2018年2月，烏克蘭嘅國家記憶研究所主席 Volodymyr Viatrovych 話佢認為座碑嘅鐮刀錘頭應該拆落嚟，跟住變做烏克蘭國徽。

## 睇埋
* 烏克蘭去俄化
* 基輔獨立廣場

## 攷

類:碑
類:烏克蘭
福音樹站

（）係倫敦地上鐵福音樹至巴京綫同北倫敦綫嘅一個鐵路站，位於大倫敦劍頓區，屬第 2 收費區。用嘅乘客如果要喺呢個站轉車嘅話就一定要撳個轉車讀卡機。

## 設計
呢個站為高架設計，設有兩條樓梯同兩部𨋢。車站有 3 個月台：1 號月台為一個側式月台，服務往列治文／卡立咸路口嘅北倫敦綫列車；2 號同 3 號月台組成一組島式月台，服務往史特拉福嘅北倫敦綫列車同往巴京河畔嘅福音樹至巴京綫列車。呢個站亦有閘口。

## 上一站・下一站